qundao/data-zh-poetry huggingface dataset:
高宗祀明堂前朝享太庙二十一首·徽宗室用《承元》。
作者：郊庙朝会歌辞
朝代：宋
体裁：四言诗

圣考巍巍，光绍丕基。礼隆乐备，时维纯熙。天仁兼覆，皇化无为。功成弗处，心潜希夷。
高宗祀明堂前朝享太庙二十一首·捧俎用《丰安》。
作者：郊庙朝会歌辞
朝代：宋
体裁：四言诗

来相于庭，鸣鋗锵锵。奉牲而告，登彼雕房。非牲之备，民庶是康。神依民听，上帝斯皇。
高宗祀明堂前朝享太庙二十一首·文舞退、武舞进用《正安》。
作者：郊庙朝会歌辞
朝代：宋

作乐合祖，笋簴在庭。
众奏具举，肃雝和鸣。
神灵来格，庶几是听。
皦绎以终，永观厥成。
高宗祀明堂前朝享太庙二十一首·皇帝入门用《乾安》。
作者：郊庙朝会歌辞
朝代：宋

于皇我后，祗戒专精。齐肃有容，祖考是承。造次匪懈，孝思纯诚。神听有格，福禄来宁。肃哉清宫，熉珠照幄。神之来思，八音振作。赤舄龙章，奉玉惟恪。匪今斯今，先民时若。于皇维后，观盥之初。精意昭著，既顺既愉。圭鬯承祀，卿士咸趋。目视心化，四方其孚。涓选休成，祖考是享。夙夜专精，求诸惚恍。洋洋在上，惟神之仰。鬯矣清明，应之如响。来相于庭，鸣鋗锵锵。奉牲而告，登彼雕房。非牲之备，民庶是康。神依民听，上帝斯皇。何庆之长，实兆于商。由商太戊，子孙其昌。皇基成命，宋道用光。诒厥孙谋，膺受四方。上帝监观，维仁是依。继世修德，皇心顾之。其顾伊何，在彼冀方。施于子孙，降福穰穰。昭哉皇祖，骏发其祥。雕戈圭瓒，盛烈载扬。天锡宝符，俾炽而昌。神圣应期，赫然垂光。猗欤皇祖，下民攸归。膺帝之命，龙翔太微。戎车雷动，天地清夷。峨峨奉璋，万世无违。煌煌神武，再御戎轩。时惠南土，旋定太原。车书混同，声教布宣。维天佑之，亿万斯年。于皇真宗，体道之崇。游心物外，应迹寰中。四方既同，化民以躬。清净无为，盛德之容。噫我大君，嗣世修文。维文维武，諟继虞勋。天锡丕祚，施于后昆。于荐清酤，酌之欣欣。烝哉维后，继明体神。宪章文武，宜民宜人。经世之道，功格于天。子孙严祀，无穷之传。明哲煌煌，照临无疆。丕承先志，嘉靖多方。朝廷尊荣，民庶乐康。珍符来应，锡兹重光。圣考巍巍，光绍丕基。礼隆乐备，时维纯熙。天仁兼覆，皇化无为。功成弗处，心潜希夷。作乐合祖，笋簴在庭。众奏具举，肃雍和鸣。神灵来格，庶几是听。皦绎以终，永观厥成。威神在天，来格于诚。既载清酤，有闻无声。相予熙事，时赖宗英。肃肃雍雍，允协思成。疏幂三举，诚意一纯。孰陪予祀，公族振振。明灵来娭，乐舞具陈。奉神所佑，昭孝息民。赫赫明明，德与天通。施于孙子，福禄攸同。日靖四方，民和年丰。有秩斯祜，申锡无穷。歆我齐明，威德如存。牲牷是享，圭玉其温。群公执事，亦既骏奔。礼成告彻，咸福黎元。神明既交，恍若有承。钦翼齐庄，福禄具膺。王业是兴，祖武是绳。佑我亿年，以莫不增。
高宗祀明堂前朝享太庙二十一首·皇帝入门用《干安》。
作者：郊庙朝会歌辞
朝代：宋
体裁：四言诗

于皇我后，祗戒专精。齐肃有容，祖考是承。造次匪懈，孝思纯诚。神听有格，福禄来宁。
高宗祀明堂前朝享太庙二十一首·盥洗用《干安》。
作者：郊庙朝会歌辞
朝代：宋

于皇维后，观盥之初。
精意昭着，既顺既愉。
圭鬯承祀，卿士咸趋。
目视心化，四方其孚。
高宗祀明堂前朝享太庙二十一首·真宗室用《熙文》。仁宗室曲同郊祀，送神亦同。
作者：郊庙朝会歌辞
朝代：宋

于皇真宗，体道之崇。
游心物外，应迹寰中。
四方既同，化民以躬。
清浄无为，盛德之容。
高宗祀明堂前朝享太庙二十一首·神宗室用《大明》。
作者：郊庙朝会歌辞
朝代：宋
体裁：四言诗

烝哉维后，继明体神。宪章文武，宜民宜人。经世之道，功格于天。子孙严祀，无穷之传。
高宗祀明堂前朝享太庙二十一首·终献用《正安》。
作者：郊庙朝会歌辞
朝代：宋
体裁：四言诗

疏幂三举，诚意一纯。孰陪予祀，公族振振。明灵来娭，乐舞具陈。奉神所佑，昭孝息民。
高宗祀明堂前朝享太庙二十一首·翼祖室用《大顺》。
作者：郊庙朝会歌辞
朝代：宋
体裁：四言诗

上帝监观，维仁是依。继世修德，皇心顾之。其顾伊何，在彼冀方。施于子孙，降福穰穰。
高宗祀明堂前朝享太庙二十一首·英宗室用《治隆》。
作者：郊庙朝会歌辞
朝代：宋
体裁：四言诗

噫我大君，嗣世修文。维文维武，諟继虞勋。天锡丕祚，施于后昆。于荐清酤，酌之欣欣。
高宗祀明堂前朝享太庙二十一首·迎神用《兴安》。
作者：郊庙朝会歌辞
朝代：宋
体裁：四言诗

涓选休成，祖考是享。夙夜专精，求诸惚恍。洋洋在上，惟神之仰。鬯矣清明，应之如响。
高宗祀明堂前朝享太庙二十一首·还大次用《干安》。
作者：郊庙朝会歌辞
朝代：宋
体裁：四言诗

神明既交，恍若有承。钦翼齐庄，福禄具膺。王业是兴，祖武是绳。佑我亿年，以莫不增。
高宗祀明堂前朝享太庙二十一首·饮福用《禧安》。
作者：郊庙朝会歌辞
朝代：宋
体裁：四言诗

赫赫明明，德与天通。施于孙子，福禄攸同。日靖四方，民和年丰。有秩斯祜，申锡无穷。
高宗郊前朝献景灵宫二十一首 其一 皇帝入门用《乾安》。
作者：郊庙朝会歌辞
朝代：宋
体裁：四言诗

维皇齐居，承神其初。颙颙昂昂，龙步云趋。景钟铿如，肃觐清都。肸蚃之交，神人用孚。
高宗郊前朝献景灵宫二十一首 其七 还位用《乾安》。
作者：郊庙朝会歌辞
朝代：宋
体裁：四言诗

我后临飨，奠币攸毕。式旋其趋，矩度有式。礼容斋庄，孝思纯实。天休滋至，时万时亿。
高宗郊前朝献景灵宫二十一首 其二十一 还大次用《乾安》。
作者：郊庙朝会歌辞
朝代：宋
体裁：四言诗

帝将于郊，昭事上祀。爰兹毕觞，复即于此。飙游载旋，容旌沓骑。维皇嘉承，锡祚昌炽。
高宗郊前朝献景灵宫二十一首 其十一 圣祖位酌献用《祖安》。御制。
作者：郊庙朝会歌辞
朝代：宋
体裁：四言诗

瑶源诞启，玉牒肇荣。覆育群有，监观圆清。酒醴既洽，登荐惟诚。无有后艰，骏惠云仍。
高宗郊前朝献景灵宫二十一首 其十五 饮福用《报安》。
作者：郊庙朝会歌辞
朝代：宋
体裁：四言诗

嘉荐既终，神贶斯复。赉我思成，灵光下烛。孝孙承之，载祗载肃。敷锡庶民，函蒙祉福。
高宗郊前朝献景灵宫二十一首 其十八 送真用《太安》。
作者：郊庙朝会歌辞
朝代：宋
体裁：四言诗

雍歌既彻，熙事备成。神夕奄虞，忽乘青冥。灵心回眷，监我精禋。诞降嘉祉，休德昭清。
高宗郊前朝献景灵宫二十一首·亚、终献用《冲安》。
作者：郊庙朝会歌辞
朝代：宋
体裁：四言诗

五音饬奏，神既亿康。澹其容与，荐此嘉觞。有来显相，鋗玉锵锵。奉承若宥，罔不斋庄。
高宗郊前朝献景灵宫二十一首·再盥洗用《干安》。
作者：郊庙朝会歌辞
朝代：宋
体裁：四言诗

有严大礼，对时休明。情文则粲，蠲洁必清。再临观盥，以专以精。真游来格，永观厥成。
高宗郊前朝献景灵宫二十一首·再诣圣祖位用《干安》。
作者：郊庙朝会歌辞
朝代：宋
体裁：四言诗

于赫炎宋，十叶华耀。属兹郊报，陟降在庙。其降伊何，椒浆桂酒。再拜斟酌，永御九有。
高宗郊前朝献景灵宫二十一首·升殿用《干安》。
作者：郊庙朝会歌辞
朝代：宋
体裁：四言诗

帝既临飨，罄兹精意。对越在天，爰升紫陛。孔容翼翼，保承丕绪。孝奉天仪，永锡尔类。
高宗郊前朝献景灵宫二十一首·圣祖位奉玉币用《灵安》。
作者：郊庙朝会歌辞
朝代：宋
体裁：四言诗

上灵始祖，云景元尊。严祀夙展，六乐朱轩。明玉之洁，丰帛之温。畅乃继序，承德不愆。
高宗郊前朝献景灵宫二十一首·圣祖位用《干安》。
作者：郊庙朝会歌辞
朝代：宋
体裁：四言诗

涓选休辰，有事嘉荐。琅琅琼佩，陟降岩殿。其陟伊何，币玉斯奠。周旋中礼，千亿储羡。
高宗郊前朝献景灵宫二十一首·圣祖位酌献用《祖安》。御制。
作者：郊庙朝会歌辞
朝代：宋

瑶源诞启，玉牒肇荣。
覆育羣有，监观圆清。
酒醴既洽，登荐惟诚。
无有后艰，骏惠云仍。
高宗郊前朝献景灵宫二十一首·奉馔用《吉安》。
作者：郊庙朝会歌辞
朝代：宋
体裁：四言诗

百职骏奔，来相于庭。奉盛以告，登兹芳馨。际天蟠地，默运三灵。神兮来歆，祚我休平。
高宗郊前朝献景灵宫二十一首·彻馔用《吉安》。
作者：郊庙朝会歌辞
朝代：宋
体裁：四言诗

普淖既荐，苾芬孔时。神嗜而顾，有来燕娭。飨矣将彻，载钦载祗。展诗以侑，益臻厥熙。
高宗郊前朝献景灵宫二十一首·文舞退、武舞进用《正安》。
作者：郊庙朝会歌辞
朝代：宋
体裁：四言诗

于皇乐舞，进旅退旅。一弛一张，笙磬具举。岂惟玩声，象德是似。神鉴孔昭，福禄来予。
高宗郊前朝献景灵宫二十一首·望燎用《干安》。
作者：郊庙朝会歌辞
朝代：宋
体裁：四言诗

奕奕灵宫，有严毖祀。燔燎具扬，礼仪既备。帝心肃祗，天步旋止。对越在天，永膺蕃祉。
高宗郊前朝献景灵宫二十一首·皇帝入门用《乾安》。
作者：郊庙朝会歌辞
朝代：宋

维皇齐居，承神其初。颙颙昂昂，龙步云趋。景钟铿如，肃觐清都。肸蚃之交，神人用孚。帝既临飨，罄兹精意。对越在天，爰升紫陛。孔容翼翼，保承丕绪。孝奉天仪，永锡尔类。惟德馨香，升闻八方。粤神临之，来从帝乡。万灵景卫，有烨其光。监我精纯，降福穰穰。斋居皇皇，琼琚锵锵。承祭之初，其如在旁。挹彼注兹，储禧迎祥。神之听之，欣欣乐康。涓选休辰，有事嘉荐。琅琅琼佩，陟降岩殿。其陟伊何，币玉斯奠。周旋中礼，千亿储羡。上灵始祖，云景元尊。严祀夙展，六乐朱轩。明玉之洁，丰帛之温。畅乃继序，承德不愆。我后临飨，奠币攸毕。式旋其趋，矩度有式。礼容斋庄，孝思纯实。天休滋至，时万时亿。百职骏奔，来相于庭。奉盛以告，登兹芳馨。际天蟠地，默运三灵。神兮来歆，祚我休平。有严大礼，对时休明。情文则粲，蠲洁必清。再临观盥，以专以精。真游来格，永观厥成。于赫炎宋，十叶华耀。属兹郊报，陟降在庙。其降伊何，椒浆桂酒。再拜斟酌，永御九有。瑶源诞启，玉牒肇荣。覆育群有，监观圆清。酒醴既洽，登荐惟诚。无有后艰，骏惠云仍。奠鬯告成，式旋厥位。天步雍容，神人燕喜。九庙观德，百灵荐祉。子孙其昌，垂千万祀。于皇乐舞，进旅退旅。一弛一张，笙磬具举。岂惟玩声，象德是似。神鉴孔昭，福禄来予。五音饬奏，神既亿康。澹其容与，荐此嘉觞。有来显相，鋗玉锵锵。奉承若宥，罔不斋庄。嘉荐既终，神贶斯复。赉我思成，灵光下烛。孝孙承之，载祗载肃。敷锡庶民，函蒙祉福。帝临閟庭，逆釐上灵。神羯安坐，肃若有承。嘉觞既申，德闻惟馨。灵光留俞，祚我亿龄。普淖既荐，苾芬孔时。神嗜而顾，有来燕娭。飨矣将彻，载钦载祗。展诗以侑，益臻厥熙。雍歌既彻，熙事备成。神夕奄虞，忽乘青冥。灵心回眷，监我精禋。诞降嘉祉，休德昭清。我秩元祀，上推灵源。展事有侐，祲威肃然。丹墄既降，秉心益虔。荷天之休，于千万年。奕奕灵宫，有严毖祀。燔燎具扬，礼仪既备。帝心肃祗，天步旋止。对越在天，永膺蕃祉。帝将于郊，昭事上祀。爰兹毕觞，复即于此。飙游载旋，容旌沓骑。维皇嘉承，锡祚昌炽。
高宗郊前朝献景灵宫二十一首·皇帝入门用《干安》。
作者：郊庙朝会歌辞
朝代：宋

维皇齐居，承神其初。
颙颙昂昂，龙步云趋。
景钟铿如，肃觐清都。
肸蠁之交，神人用孚。
高宗郊前朝献景灵宫二十一首·盥洗用《干安》。
作者：郊庙朝会歌辞
朝代：宋
体裁：四言诗

斋居皇皇，琼琚锵锵。承祭之初，其如在旁。挹彼注兹，储禧迎祥。神之听之，欣欣乐康。
高宗郊前朝献景灵宫二十一首·还位用《干安》。
作者：郊庙朝会歌辞
朝代：宋
体裁：四言诗

奠鬯告成，式旋厥位。天步雍容，神人燕喜。九庙观德，百灵荐祉。子孙其昌，垂千万祀。
高宗郊前朝献景灵宫二十一首·还位用《干安》。
作者：郊庙朝会歌辞
朝代：宋
体裁：四言诗

帝临閟庭，逆釐上灵。神羯安坐，肃若有承。嘉觞既申，德闻惟馨。灵光留俞，祚我亿龄。
高宗郊前朝献景灵宫二十一首·还位用《干安》。
作者：郊庙朝会歌辞
朝代：宋

我后临飨，奠币攸毕。
式旋其趋，榘度有式。
礼容斋庄，孝思纯实。
天休滋至，时万时亿。
高宗郊前朝献景灵宫二十一首·还大次用《干安》。
作者：郊庙朝会歌辞
朝代：宋

帝将于郊，昭事上祀。
爰兹毕觞，復即于此。
飈游载旋，容旌沓骑。
维皇嘉承，锡祚昌炽。
高宗郊前朝献景灵宫二十一首·送真用《太安》。
作者：郊庙朝会歌辞
朝代：宋

雍歌既彻，熙事备成。
神夕奄虞，忽乘青冥。
灵心回睠，监我精禋。
诞降嘉祉，休德昭清。
高宗郊前朝献景灵宫二十一首·降圣用《太安》。
作者：郊庙朝会歌辞
朝代：宋
体裁：四言诗

惟德馨香，升闻八方。粤神临之，来从帝乡。万灵景卫，有烨其光。监我精纯，降福穰穰。
高宗郊前朝献景灵宫二十一首·降殿用《干安》。
作者：郊庙朝会歌辞
朝代：宋
体裁：四言诗

我秩元祀，上推灵源。展事有侐，祲威肃然。丹墄既降，秉心益虔。荷天之休，于千万年。
高宗郊前朝献景灵宫二十一首·饮福用《报安》。
作者：郊庙朝会歌辞
朝代：宋

嘉荐既终，神贶斯復。
赉我思成，灵光下烛。
孝孙承之，载祗载肃。
敷锡庶民，函蒙祉福。
高宗郊祀前朝享太庙三十首 其九 宣祖室用《天元》。
作者：郊庙朝会歌辞
朝代：宋
体裁：四言诗

昭哉皇祖，源深流长。雕戈圭瓒，休有烈光。天祐潜德，继世其昌。永怀积累，嘉荐令芳。
高宗郊祀前朝享太庙三十首 其二 皇帝升殿用《乾安》。诣室、降殿并同。
作者：郊庙朝会歌辞
朝代：宋
体裁：四言诗

皇皇大宫，丕显于穆。休德昭清，元气回复。芝叶蔓茂，桂华冯翼。孝孙假斯，受兹介福。
高宗郊祀前朝享太庙三十首 其二十三 皇帝出小次用《乾安》。
作者：郊庙朝会歌辞
朝代：宋
体裁：四言诗

夙戒告备，礼节俯成。妥侑惟乾，氛氲夜澄。有严有翼，列圣灵承。于穆清閟，肃肃无声。
高宗郊祀前朝享太庙三十首 其二十九 降殿用《乾安》。
作者：郊庙朝会歌辞
朝代：宋
体裁：四言诗

于皇上天，钦哉成命。集于冲人，丕承列圣。爰熙紫坛，于庙告庆。肸蚃潜通，休祥荐应。
高宗郊祀前朝享太庙三十首 其八 翼祖室酌献用《大顺》。
作者：郊庙朝会歌辞
朝代：宋
体裁：四言诗

天命有开，维仁是依。乃眷冀邦，于以顾之。其顾伊何，发祥肇基。施于孙子，虔奉孝思。
高宗郊祀前朝享太庙三十首 其十三 仁宗室用《美成》。徽宗御制。
作者：郊庙朝会歌辞
朝代：宋
体裁：四言诗

仁德如天，遍覆无偏。功济九有，恩涵八埏。齐民受康，朝野晏然。击壤歌谣，四十二年。
高宗郊祀前朝享太庙三十首 其十八 降殿用《乾安》。
作者：郊庙朝会歌辞
朝代：宋
体裁：四言诗

明德惟馨，进止回复。裼袭安恭，严若惟谷。诚意昭融，群工袂属。成此祲容，生乎齐肃。
高宗郊祀前朝享太庙三十首·亚献用《正安》。
作者：郊庙朝会歌辞
朝代：宋
体裁：四言诗

威神在天，享于克诚。申以贰觞，式昭德馨。笾豆孔嘉，乐舞具陈。庶几是听，福禄来成。
高宗郊祀前朝享太庙三十首·仁宗室用《美成》。徽宗御制。
作者：郊庙朝会歌辞
朝代：宋

仁德如天，徧覆无偏。
功济九有，恩涵八埏。
齐民受康，朝野晏然。
击壤歌谣，四十二年。
高宗郊祀前朝享太庙三十首·僖祖室酌献用《基命》。
作者：郊庙朝会歌辞
朝代：宋
体裁：四言诗

思文僖祖，基德之元。皇武大之，受命于天。积厚流光，不已其传。曾孙笃之，于万斯年。
高宗郊祀前朝享太庙三十首·入小次用《干安》。
作者：郊庙朝会歌辞
朝代：宋
体裁：四言诗

于皇我后，祗戒专精。躬制声诗，文思聪明。雍容戾止，玉立端诚。神听如在，福禄来宁。
高宗郊祀前朝享太庙三十首·哲宗室用《重光》。
作者：郊庙朝会歌辞
朝代：宋
体裁：四言诗

明哲煌煌，照临无疆。绍述先志，寔宣重光。诒谋燕翼，率由旧章。苾芬孝祀，降福穰穰。
高宗郊祀前朝享太庙三十首·太宗室用《大定》。
作者：郊庙朝会歌辞
朝代：宋
体裁：四言诗

皇矣太宗，嗣服平成。益奋神旅，再征不庭。文武秉德，仁孝克明。以圣传圣，对越紫清。
高宗郊祀前朝享太庙三十首·太祖室用《皇武》。
作者：郊庙朝会歌辞
朝代：宋
体裁：四言诗

为民请命，皇祖赫临。天地并贶，亿万同心。造邦以德，介福宜深。挹彼惟旨，真游居歆。
高宗郊祀前朝享太庙三十首·宣祖室用《天元》。
作者：郊庙朝会歌辞
朝代：宋

昭哉皇祖，源深流长。
雕戈圭瓒，休有烈光。
天佑潜德，继世其昌。
永怀积累，嘉荐令芳。
高宗郊祀前朝享太庙三十首·尚书奉俎用《丰安》。
作者：郊庙朝会歌辞
朝代：宋
体裁：四言诗

有硕其牲，登于大房。肃展以享，庶几迪尝。匪腯是告，我民其康。保艾尔后，垂休无疆。
高宗郊祀前朝享太庙三十首·尚书彻豆用《丰安》。
作者：郊庙朝会歌辞
朝代：宋
体裁：四言诗

熙事既成，嘉笾告彻。洋洋来临，蔼蔼布列。配帝其功，在天对越。允集丛釐，万邦和悦。
高宗郊祀前朝享太庙三十首·徽宗室用《承元》。御制。
作者：郊庙朝会歌辞
朝代：宋
体裁：四言诗

于皇烈考，道化圣神。尧聪舜孝，文恬武忻。命子出震，遗骏上宾。罔极之哀，有古莫伦。
高宗郊祀前朝享太庙三十首·文舞退、武舞进用《正安》。
作者：郊庙朝会歌辞
朝代：宋
体裁：四言诗

八音谐律，缀兆充庭。进旅退旅，肃恭和平。盛荐祖宗，灵监昭升。象功崇德，遹观厥成。
高宗郊祀前朝享太庙三十首·皇帝入门用《乾安》。后还前殿并同。
作者：郊庙朝会歌辞
朝代：宋

于皇我后，祗戒专精。假于有庙，祖考是承。趋进惟肃，僾思惟诚。神之听之，来燕来宁。皇皇大宫，丕显于穆。休德昭清，元气回复。芝叶蔓茂，桂华冯翼。孝孙假斯，受兹介福。维皇齐精，鬷假于庙。观盥之初，惟以洁告。衎承祖宗，恤祀昭孝。诚心有孚，介福斯报。秬鬯既将，黄钟具奏。肃我祖考，祗栗以俟。于皇列圣，在帝左右。监观于兹，云车来下。有硕其牲，登于大房。肃展以享，庶几迪尝。匪腯是告，我民其康。保艾尔后，垂休无疆。盥至于再，洁诚愈孚。帝用祗荐，灵咸嘉虞。腾歌胪欢，会于轩朱。观厥颙若，受福之符。思文僖祖，基德之元。皇武大之，受命于天。积厚流光，不已其传。曾孙笃之，于万斯年。天命有开，维仁是依。乃眷冀邦，于以顾之。其顾伊何，发祥肇基。施于孙子，虔奉孝思。昭哉皇祖，源深流长。雕戈圭瓒，休有烈光。天祐潜德，继世其昌。永怀积累，嘉荐令芳。为民请命，皇祖赫临。天地并贶，亿万同心。造邦以德，介福宜深。挹彼惟旨，真游居歆。皇矣太宗，嗣服平成。益奋神旅，再征不庭。文武秉德，仁孝克明。以圣传圣，对越紫清。思文真宗，体道之崇。憺威赫灵，遵制扬功。真符鼎来，告成登封。盛德百世，于昭无穷。仁德如天，遍覆无偏。功济九有，恩涵八埏。齐民受康，朝野晏然。击壤歌谣，四十二年。穆穆英宗，持盈守成。世德作求，是缵是承。齐家睦族，偃武恢文。于荐清酤，酌之欣欣。烝哉维后，继明体神。稽古行道，文物一新。润色鸿业，垂裕后人。灵斿沛然，来燕来宁。明哲煌煌，照临无疆。绍述先志，寔宣重光。诒谋燕翼，率由旧章。苾芬孝祀，降福穰穰。于皇烈考，道化圣神。尧聪舜孝，文恬武忻。命子出震，遗骏上宾。罔极之哀，有古莫伦。明德惟馨，进止回复。裼袭安恭，严若惟谷。诚意昭融，群工袂属。成此祲容，生乎齐肃。于皇我后，祗戒专精。躬制声诗，文思聪明。雍容戾止，玉立端诚。神听如在，福禄来宁。八音谐律，缀兆充庭。进旅退旅，肃恭和平。盛荐祖宗，灵监昭升。象功崇德，遹观厥成。威神在天，享于克诚。申以贰觞，式昭德馨。笾豆孔嘉，乐舞具陈。庶几是听，福禄来成。疏幂三举，诚意一纯。孰陪予祀，公族振振。神具醉止，燕娭窈冥。于万斯年，绥我思成。夙戒告备，礼节俯成。妥侑惟乾，氛氲夜澄。有严有翼，列圣灵承。于穆清閟，肃肃无声。维皇亲享，至再至三。礼备乐奏，层陛森严。粢盛芳洁，酒醴旨甘。云车风马，从卫观瞻。赫赫明明，维祖维宗。鉴于文孙，维德之同。日靖四方，亦同其功。亿万斯年，以承家邦。帝既临享，步武鸣鸾。陟降规矩，颙昂周旋。登歌一再，典礼莫愆。神之听之，祉福绵绵。熙事既成，嘉笾告彻。洋洋来临，蔼蔼布列。配帝其功，在天对越。允集丛釐，万邦和悦。神之来游，风马云车。淹留彷佛，顾瞻欷歔。神之还归，钧天帝居。监观于下，何福不除。于皇上天，钦哉成命。集于冲人，丕承列圣。爰熙紫坛，于庙告庆。肸蚃潜通，休祥荐应。盛德丰功，一祖六宗。钦翼燕诒，禋享是崇。厉意齐精，假庙惟恭。率礼周旋，福禄来同。
高宗郊祀前朝享太庙三十首·皇帝入门用《干安》。后还前殿并同。
作者：郊庙朝会歌辞
朝代：宋
体裁：四言诗

于皇我后，祗戒专精。假于有庙，祖考是承。趋进惟肃，僾思惟诚。神之听之，来燕来宁。
高宗郊祀前朝享太庙三十首·皇帝再升位诣饮福位用《干安》。
作者：郊庙朝会歌辞
朝代：宋
体裁：四言诗

维皇亲享，至再至三。礼备乐奏，层陛森严。粢盛芳洁，酒醴旨甘。云车风马，从卫观瞻。
高宗郊祀前朝享太庙三十首·皇帝再盥洗用《干安》。
作者：郊庙朝会歌辞
朝代：宋
体裁：四言诗

盥至于再，洁诚愈孚。帝用祗荐，灵咸嘉虞。腾歌胪欢，会于轩朱。观厥颙若，受福之符。
高宗郊祀前朝享太庙三十首·皇帝出小次用《干安》。
作者：郊庙朝会歌辞
朝代：宋

夙戒告备，礼节俯成。
妥侑惟干，氛氲夜澄。
有严有翼，列圣灵承。
于穆清閟，肃肃无声。
高宗郊祀前朝享太庙三十首·皇帝升殿用《干安》。诣室、降殿并同。
作者：郊庙朝会歌辞
朝代：宋

皇皇大宫，丕显于穆。
休德昭清，元气回復。
芝叶蔓茂，桂华冯翼。
孝孙假斯，受兹介福。
高宗郊祀前朝享太庙三十首·盥洗用《干安》。
作者：郊庙朝会歌辞
朝代：宋
体裁：四言诗

维皇齐精，鬷假于庙。观盥之初，惟以洁告。衎承祖宗，恤祀昭孝。诚心有孚，介福斯报。
高宗郊祀前朝享太庙三十首·真宗室用《熙文》。
作者：郊庙朝会歌辞
朝代：宋
体裁：四言诗

思文真宗，体道之崇。憺威赫灵，遵制扬功。真符鼎来，告成登封。盛德百世，于昭无穷。
高宗郊祀前朝享太庙三十首·神宗室用《大明》。
作者：郊庙朝会歌辞
朝代：宋
体裁：四言诗

烝哉维后，继明体神。稽古行道，文物一新。润色鸿业，垂裕后人。灵斿沛然，来燕来宁。
高宗郊祀前朝享太庙三十首·终献用《正安》。
作者：郊庙朝会歌辞
朝代：宋
体裁：四言诗

疏幂三举，诚意一纯。孰陪予祀，公族振振。神具醉止，燕娭窈冥。于万斯年，绥我思成。
高宗郊祀前朝享太庙三十首·翼祖室酌献用《大顺》。
作者：郊庙朝会歌辞
朝代：宋

天命有开，维仁是依。
乃睠冀邦，于以顾之。
其顾伊何，发祥肇基。
施于孙子，虔奉孝思。
高宗郊祀前朝享太庙三十首·英宗室用《治隆》。
作者：郊庙朝会歌辞
朝代：宋
体裁：四言诗

穆穆英宗，持盈守成。世德作求，是缵是承。齐家睦族，偃武恢文。于荐清酤，酌之欣欣。
高宗郊祀前朝享太庙三十首·迎神用《兴安》。
作者：郊庙朝会歌辞
朝代：宋
体裁：四言诗

秬鬯既将，黄钟具奏。肃我祖考，祗栗以俟。于皇列圣，在帝左右。监观于兹，云车来下。
高宗郊祀前朝享太庙三十首·还位用《干安》。
作者：郊庙朝会歌辞
朝代：宋
体裁：四言诗

帝既临享，步武鸣鸾。陟降规矩，颙昂周旋。登歌一再，典礼莫愆。神之听之，祉福绵绵。
高宗郊祀前朝享太庙三十首·还大次用《干安》。
作者：郊庙朝会歌辞
朝代：宋
体裁：四言诗

盛德丰功，一祖六宗。钦翼燕诒，禋享是崇。厉意齐精，假庙惟恭。率礼周旋，福禄来同。
高宗郊祀前朝享太庙三十首·送神用《兴安》。
作者：郊庙朝会歌辞
朝代：宋
体裁：四言诗

神之来游，风马云车。淹留彷佛，顾瞻欷歔。神之还归，钧天帝居。监观于下，何福不除。
高宗郊祀前朝享太庙三十首·降殿用《干安》。
作者：郊庙朝会歌辞
朝代：宋

于皇上天，钦哉成命。
集于冲人，丕承列圣。
爰熙紫坛，于庙告庆。
肸蠁潜通，休祥荐应。
高宗郊祀前朝享太庙三十首·降殿用《干安》。
作者：郊庙朝会歌辞
朝代：宋

明德惟馨，进止回復。
裼袭安恭，严若惟谷。
诚意昭融，羣工袂属。
成此祲容，生乎齐肃。
高宗郊祀前朝享太庙三十首·饮福用《禧安》。
作者：郊庙朝会歌辞
朝代：宋
体裁：四言诗

赫赫明明，维祖维宗。鉴于文孙，维德之同。日靖四方，亦同其功。亿万斯年，以承家邦。
上仁宗英宗徽號一首·入門升殿用《顯安》。
作者：郊廟朝會歌辭
朝代：宋

於穆仁祖，寵綏萬方。
執競英考，迄用成康。
圖徽寶冊，有烈其光。
庶幾億載，與天無疆。
上冊寶十三首·亞、終獻用《和安》。
作者：郊廟朝會歌辭
朝代：宋

望高六宮，位應四星。
輔佐君子，警戒相成。
褘衣褒崇，琛冊追榮。
于以奠之，有椒其馨。
上冊寶十三首·冊寶入門用《隆安》。
作者：郊廟朝會歌辭
朝代：宋

威儀皇止，庶尹在庭。
爰舉徽章，遹觀厥成。
勒崇揚休，寫之瓊瑛。
迄于萬祀，發聞惟馨。
上冊寶十三首·冊寶升殿用《崇安》。
作者：郊廟朝會歌辭
朝代：宋

有猶有言，順承天則。
聿崇號名，再揚典冊。
朱英寶函，左右翼翼。
千秋萬歲，保茲無極。
上冊寶十三首·升降用《熙安》。
作者：郊廟朝會歌辭
朝代：宋

佩玉鏘鏘，其來雝雝。
陟降孔時，步武有容。
恪茲祀事，神罔時恫。
綏我邦家，福祿來崇。
上冊寶十三首·徹豆用《成安》。
作者：郊廟朝會歌辭
朝代：宋

濯濯其英，殖殖其庭。
有來羣工，賚我思成。
嘉肴既將，旨酒既清。
雍徹不遲，福祿來寧。
上冊寶十三首·罍洗用《嘉安》。
作者：郊廟朝會歌辭
朝代：宋

嘉肴旨酒，潔粢豐盛。
既盥而往，以我齊明。
有孚顒若，黍稷非馨。
神之格思，享于克誠。
上冊寶十三首·退文舞、進武舞用《昭安》。
作者：郊廟朝會歌辭
朝代：宋

籥翟既陳，干戚斯揚。
進旅退旅，一弛一張。
其儀不忒，容服有光。
以宴以娭，德音不忘。
上冊寶十三首·送神用《歆安》。
作者：郊廟朝會歌辭
朝代：宋

禮儀既備，神保聿歸。
洋洋在上，不可度思。
神之來兮，肸蠁之隨。
神之去兮，休嘉是貽。
上冊寶十三首·酌獻用《明安》。
作者：郊廟朝會歌辭
朝代：宋

旨酒嘉栗，有飶其香。
衎我淑靈，歆此令芳。
德貽彤管，號正椒房。
神具醉止，降福穰穰。
上明達皇后冊寶五首·徹豆用《成安》。
作者：郊廟朝會歌辭
朝代：宋

登獻罔愆，俎豆斯徹。
神具醉止，禮終樂闋。
御事既退，珊珊佩玦。
介我繁祉，歆此蠲潔。
上明達皇后冊寶五首·迎神用《歆安》。
作者：郊廟朝會歌辭
朝代：宋

恭儉宜家，柔順承天。
德昭彤管，憂在進賢。
寶冊褘翟，追榮壽原。
四時祼享，何千萬年。
上明達皇后冊寶五首·退文舞、進武舞用《昭安》。
作者：郊廟朝會歌辭
朝代：宋

秉翟竣事，萬舞摐金。
總干揮戚，節以鼓音。
禮容有煒，肸蠁來歆。
淑靈是聽，雅奏愔愔。
上明達皇后冊寶五首·送神用《歆安》。
作者：郊廟朝會歌辭
朝代：宋

備成熙事，虛徐翠楹。
神保聿歸，雲車夙征。
鑒我休德，神交惚恍。
留祉降祥，千秋是享。
上明達皇后冊寶五首·酌獻用《明安》。
作者：郊廟朝會歌辭
朝代：宋

清宮有嚴，廣樂在庭。
鍾鼓筦磬，九變既成。
縮茅以獻，潔秬惟馨。
靈遊可想，來燕來寧。
上欽成皇后冊寶六首·亞、終獻用《和安》。
作者：郊廟朝會歌辭
朝代：宋

酌彼玉瓚，有椒其馨。
鬷假無言，雍容在庭。
生莫與崇，於赫厥聲。
祀事孔明，神格是聽。
上欽成皇后冊寶六首·入門、升殿用《顯安》。
作者：郊廟朝會歌辭
朝代：宋

上帝錫羨，寔生婉淑。
輔佐神皇，寵膺天祿。
誕育泰陵，劬勞顧復。
於昭徽音，久而彌郁。
上欽成皇后冊寶六首·升降用《熙安》。
作者：郊廟朝會歌辭
朝代：宋

苾苾其芳，殽核維旅。
陟降孔時，有秩斯所。
雍容內化，維神之明。
明則不渝，綏我思成。
上欽成皇后冊寶六首·盥洗用《嘉安》。
作者：郊廟朝會歌辭
朝代：宋

有煒柔儀，率履不越。
惠于初終，既明且達。
我將我享，相盥乃登。
胡臭亶時，攸介攸寧。
上欽成皇后冊寶六首·迎神用《歆安》。
作者：郊廟朝會歌辭
朝代：宋

於顯惟德，徽柔懿明。
嬪于初載，有聞惟馨。
肆我鼓鍾，萬舞在庭。
神保是格，來止來寧。
上欽成皇后冊寶六首·酌獻用《明安》。
作者：郊廟朝會歌辭
朝代：宋

天維顯思，有相于內。
右賢去邪，夙夜儆戒。
猗歟追冊，重翟褘衣。
既右享之，百世是儀。
上英宗尊號一首·入門用《正安》。
作者：郊廟朝會歌辭
朝代：宋

在宋五世，天子神明。
羣公奉冊，迺揚鴻名。
金書煌煌，遹昭厥成。
思皇多祜，與天同聲。
乾德以後祀感生帝十首·亞、終獻用《文安》。
作者：郊廟朝會歌辭
朝代：宋

大君有命，祀典咸脩。
薦獻式敘，淑慎優柔。
乾德以後祀感生帝十首·太保行用《保安》。
作者：郊廟朝會歌辭
朝代：宋

衣冠儼若，步武有容。
公卿濟濟，率禮惟恭。
乾德以後祀感生帝十首·奉俎用《咸安》。
作者：郊廟朝會歌辭
朝代：宋

俎實具列，明德惟馨。
肅容祗薦，神其降靈。
乾德以後祀感生帝十首·奠玉幣用《慶安》。
作者：郊廟朝會歌辭
朝代：宋

籩豆有踐，玉帛斯陳。
神無常享，享于精純。
乾德以後祀感生帝十首·徹豆用《肅安》。以下二首政和中製。
作者：郊廟朝會歌辭
朝代：宋

奉承明祀，惟羊惟牛。
卬盛于豆，備陳庶羞。
鍾鼓喤喤，神具醉止。
其徹嘉籩，永綏福祉。
乾德以後祀感生帝十首·罍洗用《正安》。
作者：郊廟朝會歌辭
朝代：宋

昊天降康，云何以報。
斯謀斯惟，雍雍灌鬯。
身之潔兮，神斯來止。
神之享兮，民斯福矣。
乾德以後祀感生帝十首·送神用《普安》。
作者：郊廟朝會歌辭
朝代：宋

既臨下土，復歸于天。
神之報貺，受福無邊。
乾德以後祀感生帝十首·酌獻用《崇安》。
作者：郊廟朝會歌辭
朝代：宋

樂調鳳律，酒浥犧尊。
至靈斯御，盛德彌敦。
乾德以後祀感生帝十首·降神用《大安》。
作者：郊廟朝會歌辭
朝代：宋

和均玉管，政協璿衡。
四序資始，萬物含生。
皇猷允洽，至德惟明。
爲民祈福，克致精誠。
乾德以後祀感生帝十首·飲福用《廣安》。
作者：郊廟朝會歌辭
朝代：宋

三陽戒律，萬彙騰精。
既蘇昆蟲，畢達勾萌。
具陳犧象，式薦誠明。
錫以蕃祉，永保咸平。
乾興御樓二首·升坐用《隆安》。
作者：郊廟朝會歌辭
朝代：宋

夾鐘紀月，初吉在辰。
眚災流慶，布德推仁。
采章震耀，典禮具陳。
茂昭丕貺，永庇斯民。
乾興御樓二首·降坐用《隆安》。
作者：郊廟朝會歌辭
朝代：宋

皇衢赫敞，黼坐穹崇。
華纓在列，嚴令發中。
王制鉅麗，寶瑞豐融。
均禧綿宇，萬壽無窮。
乾道七年冊皇太子四首·其一
作者：郊廟朝會歌辭
朝代：宋

建儲以賢，闢宮于東。
典冊既備，筮占既從。
濟濟卿士，鏘鏘鼓鐘。
天子戾止，盛哉禮容。
乾道七年冊皇太子四首·其三
作者：郊廟朝會歌辭
朝代：宋

淵中象德，玉裕凝姿。
進退周旋，有肅其儀。
既定國本，益隆慶基。
燕及兩宮，福祿如茨。
乾道七年冊皇太子四首·其二
作者：郊廟朝會歌辭
朝代：宋

琱珉瑳瑳，篆金煌煌。
對揚于庭，是承是將。
星重其暉，日重其光。
觀瞻以懌，國有元良。
乾道七年冊皇太子四首·其四
作者：郊廟朝會歌辭
朝代：宋

儲副豫定，器之公兮。
冊授孔時，禮之隆兮。
天步遲遲，旋九重兮。
壽祉萬年，德無窮兮。
乾道七年恭上太上皇帝太上皇后尊號十一首·中書令、侍中奉冊寶詣殿下用《正安》。
作者：郊廟朝會歌辭
朝代：宋

宗郊斯成，交舉典冊。
汝輔汝弼，威儀是力。
陳于廣庭，迨此上日。
巍巍煌煌，烏臯在昔。
乾道七年恭上太上皇帝太上皇后尊號十一首·內侍官舉太上皇后冊寶詣讀冊位用《聖安》。
作者：郊廟朝會歌辭
朝代：宋

斂福于郊，逢時之泰。
揭名日月，侔德覆載。
自我作古，域中有大。
永言保之，眉壽無害。
乾道七年恭上太上皇帝太上皇后尊號十一首·冊寶入德壽門用《正安》。
作者：郊廟朝會歌辭
朝代：宋

禮神頌祇，福祿來下。
不有榮名，孰緝伊嘏。
千乘萬騎，魚魚雅雅。
皇扉洞開，鞠躬如也。
乾道七年恭上太上皇帝太上皇后尊號十一首·冊寶出門用《正安》。
作者：郊廟朝會歌辭
朝代：宋

天門九重，蕩蕩開徹。
金支秀華，垂紳佩玦。
或導或陪，率履不越。
注民耳目，四表胥悅。
乾道七年恭上太上皇帝太上皇后尊號十一首·冊寶降殿用《正安》。
作者：郊廟朝會歌辭
朝代：宋

元祀介福，孰綏孰將。
歸于尊親，孝哉君王。
載鏤斯牒，載琢斯章。
得名得壽，如虞如唐。
乾道七年恭上太上皇帝太上皇后尊號十一首·太上皇后出閣升御坐用《坤安》。降同。
作者：郊廟朝會歌辭
朝代：宋

帝膺永福，功靡專有。
既尊聖父，亦燕壽母。
怡怡在宮，大典時受。
彤管紀之，天長地久。
乾道七年恭上太上皇帝太上皇后尊號十一首·太上皇帝升御坐。降同。
作者：郊廟朝會歌辭
朝代：宋

穆穆聖顔，安安天步。
有縟者儀，以莫不舉。
天人和同，恩澤洋普。
億載萬年，爲衆父父。
乾道七年恭上太上皇帝太上皇后尊號十一首·太傅奉太上皇后冊寶升殿用《聖安》。
作者：郊廟朝會歌辭
朝代：宋

乾元資始，坤元資生。
允也聖德，同實異名。
春王三朝，典冊並行。
咨爾上公，相儀以登。
乾道七年恭上太上皇帝太上皇后尊號十一首·太傅奉太上皇帝冊寶升殿用《聖安》。
作者：郊廟朝會歌辭
朝代：宋

大哉堯乎，南嚮垂裳。
君哉舜也，拜而奉觴。
繅藉光華，鼓鐘鏗鏘。
三事稽首，宋德無疆。
乾道七年恭上太上皇帝太上皇后尊號十一首·皇帝奉太上皇帝冊寶授太傅用《禮安》。奉太上皇后同。
作者：郊廟朝會歌辭
朝代：宋

儀物陳矣，禮樂明矣。
天子戾止，詒爾臣矣。
陟降維則，恭且勤矣。
茫茫四海，德教形矣。
乾道七年恭上太上皇帝太上皇后尊號十一首·皇帝從太上皇后冊寶詣宮中用《正安》。
作者：郊廟朝會歌辭
朝代：宋

維冊伊何，鏤玉垂鴻。
維寶伊何，範金鈕龍。
翊以𣊓御，間以笙鏞。
誰敢不恭，天子寔從。
乾道元年冊皇太子四首·其一
作者：郊廟朝會歌辭
朝代：宋

宋受天命，聖緒無疆。
惟懷永圖，乃登元良。
涓選休辰，冊書是將。
黼坐天臨，穆穆皇皇。
乾道元年冊皇太子四首·其三
作者：郊廟朝會歌辭
朝代：宋

樂備既奏，和聲沖融。
玉簡金書，翔鸞戲鴻。
下拜登受，旋于青宮。
儀辰作貳，垂休無窮。
乾道元年冊皇太子四首·其二
作者：郊廟朝會歌辭
朝代：宋

於維皇儲，玉潤金聲。
體震之洊，重離之明。
冊寶具舉，環佩鏘鳴。
守器承祧，惟邦之榮。
乾道元年冊皇太子四首·其四
作者：郊廟朝會歌辭
朝代：宋

我禮備成，我駕言旋。
降坐而蹕，奏鼓淵淵。
國本既定，保佑自天。
克昌厥後，何千萬年。
乾道別廟樂歌三首·升殿用《乾安》。
作者：郊廟朝會歌辭
朝代：宋

宗祀九筵，先薦閟宮。
陟自東階，煌煌衮龍。
於穆聖善，監茲禮容。
是享是宜，介福無窮。
乾道別廟樂歌三首·懿節皇后室酌獻用《歆安》。
作者：郊廟朝會歌辭
朝代：宋

丕顯文母，厚德維坤。
仙馭雖邈，徽音固存。
瑟彼玉瓚，酌此鬰尊。
簡簡穰穰，裕我後昆。
乾道別廟樂歌三首·詣廟用《乾安》。
作者：郊廟朝會歌辭
朝代：宋

涓選休辰，于秋之杪。
既齊既戒，爰假祖廟。
有侐儀坤，舊章是傚。
享祀奚爲，天子純孝。
五方帝·其一〇
作者：郊廟朝會歌辭
朝代：宋

白煒方肅，合宮孔碩。
琥以象象，神惟饗德。
陞配有序，虔恭無斁。
降福穰穰，永安邦國。
五方帝·其一一
作者：郊廟朝會歌辭
朝代：宋

於赫路寢，肆筵有序。
粵若西顥，其神執矩。
以薦幣玉，式陳簠簋。
神其格思，受天之祐。
五方帝·其一二
作者：郊廟朝會歌辭
朝代：宋

水官修職，星昴居方。
執權含寶，萬物伏藏。
大明昌祚，臨下皇皇。
曰寒時若，神降之康。
五方帝·其一五
作者：郊廟朝會歌辭
朝代：宋

禮經之重，祀典惟明。
命官攝事，陟降以誠。
既升庶品，亦奉二精。
錫茲福祉，迄用丕平。
五方帝·其一四
作者：郊廟朝會歌辭
朝代：宋

太宇清明，宣以方色。
沛哉靈游，昭示幽則。
崇配尊親，惟茲孝德。
神熙蕃丕，涵育四極。
五方帝·其七
作者：郊廟朝會歌辭
朝代：宋

盛德居厚，含章有融。
惟思惟信，曰黄曰中。
禮誠薦達，福祐嘉通。
永延永阜，九穀咸豐。
五方帝·其九
作者：郊廟朝會歌辭
朝代：宋

玉琯均和，金風候氣。
神其格思，豐粢潔幣。
九穀順成，群物茂遂。
降福無疆，德澤光被。
五方帝·其二
作者：郊廟朝會歌辭
朝代：宋

太微靈德，若首五精。
本仁與益，降氣施生。
純牲有碩，旨酒斯清。
錫茲壽嘏，既壽洽平。
五方帝·其五
作者：郊廟朝會歌辭
朝代：宋

聖考能饗，宗祀熙成。
駿烈惟帝，於皇執衡。
茂育元運，降祚丕平。
載清斯酌，庸罄精誠。
五方帝·其八
作者：郊廟朝會歌辭
朝代：宋

帝乘中央，沉載函蒙。
經緯四方，物性滋豐。
金石之薦，象德以宮。
神錫嘉虞，介祉無窮。
五方帝·其六
作者：郊廟朝會歌辭
朝代：宋

四序均氣，五色奠方。
元標樞紐，位正中央。
至誠馨潔，率土年康。
神兮降止，鼎祚綿長。
五方帝·其四
作者：郊廟朝會歌辭
朝代：宋

惟帝乘離，司厥生殖。
感所自興，據我炎德。
既度斯筵，乃馨斯稷。
對越居歆，介祉無極。
五龍六首·亞、終獻用《嘉安》。
作者：郊廟朝會歌辭
朝代：宋

明明天子，禮文咸秩。
矧神之功，橫被九域。
雲施稱民，物産滋殖。
嘉承惠和，罔有終極。
五龍六首·升降用《雅安》。
作者：郊廟朝會歌辭
朝代：宋

靈之至兮，逸駕騰驤。
噓雲吸氣，承祀日光。
展詩鳴律，肅莊琳琅。
何以膺神，貺惠無疆。
五龍六首·奠幣用《文安》。
作者：郊廟朝會歌辭
朝代：宋

維靈德兮，變化不常。
沛天澤兮，周流八荒。
奠嘉幣兮，肅雍不忘。
永佑民兮，錫以豐穰。
五龍六首·迎神用《禧安》。
作者：郊廟朝會歌辭
朝代：宋

靈之智兮，躍漢潜幽。
欲豢擾兮，無董與劉。
陳金石兮，佐侑牢羞。
庶燕享兮，澤應民求。
五龍六首·送神用《登安》。
作者：郊廟朝會歌辭
朝代：宋

靈之來下，以雨先驅。
靈之旋馭，五雲結車。
操環應夏，發匣瑞虞。
真人在御，來獻珍符。
五龍六首·酌獻用《愷安》。
作者：郊廟朝會歌辭
朝代：宋

練吉日兮，進神之堂。
牲既陳兮，粢盛既香。
奠桂酒兮，容與嘉觴。
靈安留兮，錫我福祥。
元德皇后升祔一首·《顯安之曲》。
作者：郊廟朝會歌辭
朝代：宋

顯矣皇妣，德侔柔祇。
升祔太室，協禮之宜。
耀彼寶冊，列之尊彝。
惟誠是厚，永佑慶基。
元祐祀九宮貴神二首·送神用《景安》。
作者：郊廟朝會歌辭
朝代：宋

天之貴神，推移九宮。
厥位靡常，降康則同。
來集于壇，顧歆恪恭。
歌以送之，飈靜旋穹。
元祐祀九宮貴神二首·降神用《景安》。六變。
作者：郊廟朝會歌辭
朝代：宋

上天貴神，九宮設位。
功德及物，乃秩明祀。
望拜紫壇，赫然靈氣。
奠玉薦幣，歆之無愧。
元符大朝會三首·三舉酒用《甘露》。
作者：郊廟朝會歌辭
朝代：宋

泫泫零露，雲英醴溢。
和氣凝津，流甘委白。
飴泛泮林，珠聯竹柏。
天不愛道，聖功允格。
元符大朝會三首·再舉酒用《壽星》。
作者：郊廟朝會歌辭
朝代：宋

倬彼星象，於昭于天。
維南有極，離丙之躔。
既明且大，應聖乘乾。
誕受景福，億萬斯年。
元符大朝會三首·皇帝初舉酒用《靈芝》。
作者：郊廟朝會歌辭
朝代：宋

嘉瑞降臨，應我皇德。
燁燁神芝，不根而植。
春秋三秀，晝夜一色。
物播詩歌，聲被金石。
元符祀感生帝五首·亞、終獻用《文安》。
作者：郊廟朝會歌辭
朝代：宋

大君有命，闕典咸脩。
帝歆明祀，佑聖千秋。
元符祀感生帝五首·初獻升降用《保安》。
作者：郊廟朝會歌辭
朝代：宋

冕旒儼若，步武有容。
公卿濟濟，韶頀邕邕。
元符祀感生帝五首·帝位酌獻。
作者：郊廟朝會歌辭
朝代：宋

樂和鳳律，酒奠犧尊。
神明斯享，禮盛難論。
元符祀感生帝五首·送神用《普安》。
作者：郊廟朝會歌辭
朝代：宋

俯臨下土，迴復上天。
觸類而長，荷福無邊。
元符祀感生帝五首·降神用《大安》。六變。
作者：郊廟朝會歌辭
朝代：宋

二儀交泰，七政順行。
四序資始，萬物含生。
皇朝創業，盛德致平。
爲民祈福，潔此精誠。
元符祭神州地祇二首·迎神用《寧安》。八變。
作者：郊廟朝會歌辭
朝代：宋

膴膴浚邦，皇天是宅。
必有幽贊，聰明正直。
布列籩豆，考擊金石。
中外謐寧，繄神之力。
元符祭神州地祇二首·送神用《寧安》。
作者：郊廟朝會歌辭
朝代：宋

都邑浩穰，民物富盛。
主以靈祇，昭乃丕應。
玉帛牲牷，鼓鍾筦磬。
祗薦攸歆，歸于至靜。
元符親享明堂十一首·上帝位奠玉幣用《鎮安》。
作者：郊廟朝會歌辭
朝代：宋

聖能享帝，孝克事親。
於皇宗祀，盛節此陳。
何以薦虔，二精有煒。
何以致祥，上天鑒止。
元符親享明堂十一首·上帝位酌獻用《慶安》。
作者：郊廟朝會歌辭
朝代：宋

惟禮不瀆，所以嚴親。
惟孝不匱，所以教民。
陟配文考，享于大神。
重禧累福，祚裔無垠。
元符親享明堂十一首·亞獻用《穆安》。
作者：郊廟朝會歌辭
朝代：宋

於昭盛禮，嚴父配天。
盡物盡誠，莫匪吉蠲。
重觴既薦，九奏相宣。
神介景福，億萬斯年。
元符親享明堂十一首·奉俎用《禧安》。
作者：郊廟朝會歌辭
朝代：宋

奕奕明堂，天子即事。
奠我聖考，配于上帝。
凡百有職，疇敢不祗。
俎潔牲肥，其登有儀。
元符親享明堂十一首·徹豆用《歆安》。
作者：郊廟朝會歌辭
朝代：宋

穆穆在堂，肅肅在庭。
於顯辟公，來相思成。
神既歆止，有聞無聲。
錫我休嘉，燕及羣生。
元符親享明堂十一首·歸大次用《憩安》。
作者：郊廟朝會歌辭
朝代：宋

有奕明堂，萬方時會。
宗子聖考，作帝之配。
樂酌虞典，禮從周志。
釐事既成，於皇來暨。
元符親享明堂十一首·皇帝升降用《儀安》。
作者：郊廟朝會歌辭
朝代：宋

嚴父配天，孝乎明堂。
與奠升階，降音以將。
天步有節，帝容必莊。
辟公憲之，禮無不臧。
元符親享明堂十一首·神宗奠幣用《信安》。
作者：郊廟朝會歌辭
朝代：宋

合宮禮備，時維哲王。
堂筵四敞，明德馨香。
聖考來格，降福穰穰。
承承繼繼，萬祀其昌。
元符親享明堂十一首·退文舞、迎武舞用《穆安》。
作者：郊廟朝會歌辭
朝代：宋

舞以象功，樂惟崇德。
文經萬邦，武靖四國。
一張一弛，其儀不忒。
神鑒孔昭，孝思維則。
元符親享明堂十一首·配位酌獻用《德安》。
作者：郊廟朝會歌辭
朝代：宋

隆功駿德，兩有烈光。
陟配宗祀，惠我無疆。
元符親享明堂十一首·飲福用《胙安》。
作者：郊廟朝會歌辭
朝代：宋

莫尊乎天，莫親乎父。
既享既侑，誠申禮舉。
戛擊堂上，八音始具。
天子億齡，飲神之胙。
元符親郊五首·升陞用《乾安》，罍洗、飲福並奏。
作者：郊廟朝會歌辭
朝代：宋

神靈擁衛，景從雲隨。
玉色溫粹，天步舒遲。
周旋陟降，皇心肅祗。
千靈是保，百福攸宜。
元符親郊五首·徹豆用《熙安》。
作者：郊廟朝會歌辭
朝代：宋

陟彼郊丘，大祀是承。
其豆孔庶，其香始升。
上帝時歆，以我齊明。
卒事而徹，福祿來咸。
元符親郊五首·退文舞、迎武舞用《正安》。
作者：郊廟朝會歌辭
朝代：宋

左手執籥，右手秉翟。
進旅退旅，萬舞有奕。
元符親郊五首·送神用《景安》。
作者：郊廟朝會歌辭
朝代：宋

馨遺八尊，器空二簋。
至祝至虔，穹祇貺祉。
元符親郊五首·降神用《景安》，六變辭同。
作者：郊廟朝會歌辭
朝代：宋

無爲靡遠，深厚廣圻。
祭神恭在，弁冕衮衣。
粢盛豐美，明德馨輝。
以祥以佑，非眇專祈。
先蠶六首·亞、終獻用《惠安》。
作者：郊廟朝會歌辭
朝代：宋

神之徠，駕蹌蹌。
紫壇熙，燭夜光。
會竽瑟，鳴球琅。
薦旨酒，雜蘭芳。
佑明德，錫百祥。
先蠶六首·升降用《翊安》。
作者：郊廟朝會歌辭
朝代：宋

掩抑笙簫，鏗谹金石。
神來宴娭，嘉我休德。
奉祀之臣，洗心翊翊。
錫茲福禧，以惠四國。
先蠶六首·奠幣用《娭安》。
作者：郊廟朝會歌辭
朝代：宋

皇天降物，屢化若神。
聖實先識，躬以教民。
功被天下，爲萬世文。
幣以達志，庶幾徹聞。
先蠶六首·迎神用《明安》。
作者：郊廟朝會歌辭
朝代：宋

生民之朔，衣皮而羣。
惟聖有作，被冒以文。
禮樂以成，貴賤以分。
欲報之德，金石諧均。
先蠶六首·送神用《祥安》。
作者：郊廟朝會歌辭
朝代：宋

神之功兮，四海所宗。
占五帝兮，莫與比崇。
倏往來兮，旌騎容容。
恭明祀兮，萬世無窮。
先蠶六首·酌獻用《美安》。
作者：郊廟朝會歌辭
朝代：宋

夐哉聖神，成功微妙。
迺兗迺裳，以供郊廟。
百末旨酒，嘉觴自炤。
靈徠宴饗，不嚬以笑。
冬至孟春孟夏季秋四祀上公攝事七首·亞、終獻用《文安》。
作者：郊廟朝會歌辭
朝代：宋

秩秩禮文，肅肅嚴祀。
仰洽神休，式協民紀。
灌獻有容，敘其俎簋。
明德惟馨，以介丕祉。
冬至孟春孟夏季秋四祀上公攝事七首·太尉行用《正安》。
作者：郊廟朝會歌辭
朝代：宋

禮經之重，祭典爲宗。
上公攝事，登降彌恭。
庶品豐潔，令儀肅雍。
百神萃止，惟吉之從。
冬至孟春孟夏季秋四祀上公攝事七首·送神用《景安》。
作者：郊廟朝會歌辭
朝代：宋

帝臨中壇，肅恭禋祀。
靈景舒光，飛龍旋軌。
送神有章，神心具醉。
輔德惟仁，永錫元祉。
冬至孟春孟夏季秋四祀上公攝事七首·降神用《景安》。二章。
作者：郊廟朝會歌辭
朝代：宋

天何言哉，至清而健。
默定幽贊，降祥福善。
夙設圜壇，恭陳嘉薦。
貞馭下臨，儲休錫羨。
生物之祖，興益之宗。
于國之陽，以禋昊穹。
六變降神，於論鼓鍾。
親德享道，錫羨無窮。
冬至孟春孟夏季秋四祀上公攝事七首·飲福用《廣安》。
作者：郊廟朝會歌辭
朝代：宋

簠簋既陳，吉蠲登薦。
洗心防邪，肅祗祭典。
陟降惟寅，籩豆有踐。
百福咸宜，淳耀丕顯。
出火祀大辰十二首·亞、終獻用《文安》。
作者：郊廟朝會歌辭
朝代：宋

潜之伏矣，柞槱既休。
有俶其來，榆柳是求。
靈駕紛羽，尚其安留。
飲我三爵，言言油油。
出火祀大辰十二首·升殿用《正安》。
作者：郊廟朝會歌辭
朝代：宋

屹彼嘉壇，赤伏始屆。
掞光耀明，洋乎如在。
俛仰重離，默與精會。
隨我降升，肅聽環珮。
出火祀大辰十二首·商丘宣明王位奠幣用《嘉安》。
作者：郊廟朝會歌辭
朝代：宋

二七儲神，與天地並。
孰儷厥德，聿惟南正。
功楙陶唐，澤流億姓。
作配嚴禋，贄列惟稱。
出火祀大辰十二首·大辰位奠玉幣用《嘉安》。
作者：郊廟朝會歌辭
朝代：宋

維莫之春，五陽發舒。
日之夕矣，三星在隅。
莫量匪幣，莫嘉匪玉。
明薦孔時，神光下矚。
出火祀大辰十二首·大辰位酌獻用《祐安》。
作者：郊廟朝會歌辭
朝代：宋

孰爲大辰，維北有斗。
曾是彗星，斯名孔有。
幽榮報功，潔齊敢後。
容與嘉觴，式歆旨酒。
出火祀大辰十二首·宣明王位酌獻用《祐安》。
作者：郊廟朝會歌辭
朝代：宋

周設司爟，雖列夏官。
仍襲孔易，闓端實難。
相彼商丘，永懷初造。
不腆桂椒，匪以爲報。
出火祀大辰十二首·捧俎用《豐安》。
作者：郊廟朝會歌辭
朝代：宋

有嚴在滌，陳彼牲牢。
孔碩其俎，薦此血毛。
厥初生民，飲茹則然。
以燔以炙，伊誰云先。
出火祀大辰十二首·送神用《理安》。
作者：郊廟朝會歌辭
朝代：宋

五運惟火，寔宗衆陽。
宿壯用明，千載愈光。
神保聿歸，安處火房。
鬰攸不作，炎圖永昌。
司中司命五首·升降用《欽安》。
作者：郊廟朝會歌辭
朝代：宋

紳緌舒舒，佩環鏗鏗。
陟降上下，壇燎光明。
有盥于罍，有帨于巾。
不吳不敖，庶以安神。
司中司命五首·奠幣用《容安》。
作者：郊廟朝會歌辭
朝代：宋

我誠既潔，我豆既豐。
神來降斯，有儼其容。
薦此嘉幣，肅肅雍雍。
何以侑之，於樂鼓鍾。
司中司命五首·迎神用《欣安》。
作者：郊廟朝會歌辭
朝代：宋

冠峨峨兮，服章蕤蕤。
靈來下兮，進止委蛇。
我涓我壇，我潔我俎。
降輿却旌，於茲享御。
司中司命五首·送神用《欣安》。
作者：郊廟朝會歌辭
朝代：宋

雲兮飄飄，風兮稜稜。
飈馭返空，杲日來昇。
歸旆揚揚，衆樂鏘鏘。
我神式懽，惠我嘉祥。
司中司命五首·酌獻用《雍安》。
作者：郊廟朝會歌辭
朝代：宋

酌茲旨酒，既盈且芬。
式用來歆，衎衎熏熏。
何以寧神，薦有嘉籩。
何以錫民，曰惟豐年。
咸平御樓四首·《采茨》。
作者：郊廟朝會歌辭
朝代：宋

禮成于郊，迎日之至。
時乘六龍，天旋象魏。
端門九重，虎賁萬騎。
四夷來王，羣后輯瑞。
咸平御樓四首·升坐用《隆安》。
作者：郊廟朝會歌辭
朝代：宋

圜丘類上帝，六變降天神。
禋燔禮云畢，仗衛肅以陳。
天顔瞻咫尺，王澤熙陽春。
玉帛臻禹會，動植霑堯仁。
咸平御樓四首·索扇用《隆安》。
作者：郊廟朝會歌辭
朝代：宋

應門有翼，羽衛斯陳。
山龍衮冕，律度聲身。
峨峨奉璋，肅肅九賓。
清明在躬，志氣如神。
咸平御樓四首·降坐用《隆安》。
作者：郊廟朝會歌辭
朝代：宋

肆眚云畢，淳熙溥將。
雷雨麗澤，雲物效祥。
禮容濟濟，天威皇皇。
大賚四海，富壽無疆。
咸平藉田回仗御樓二首·《采茨》。
作者：郊廟朝會歌辭
朝代：宋

農皇既祀，禮畢躬耕。
商輅旋軫，周頌騰聲。
觀魏將陟，服御爰更。
輿人瞻仰，如日之明。
咸平藉田回仗御樓二首·升坐用《隆安》。
作者：郊廟朝會歌辭
朝代：宋

應門斯御，雉扇爰開。
人瞻日月，澤動雲雷。
同風三代，均禧九垓。
歡心允洽，時詠康哉。
咸平親郊八首·亞獻、終獻用《正安》。
作者：郊廟朝會歌辭
朝代：宋

羽籥云罷，干戚載揚。
接神有恪，錫羨無疆。
咸平親郊八首·奉俎用《豐安》。
作者：郊廟朝會歌辭
朝代：宋

有牲斯純，有俎斯陳。
進于上帝，昭報深仁。
咸平親郊八首·送神用《高安》。
作者：郊廟朝會歌辭
朝代：宋

神駕來思，風舉雲飛。
神馭歸止，天空露晞。
咸平親郊八首·酌獻用《禧安》。
作者：郊廟朝會歌辭
朝代：宋

大報于帝，盛德升聞。
醴齊良潔，粢盛苾芬。
咸平親郊八首·降神用《高安》。
作者：郊廟朝會歌辭
朝代：宋

圜丘何方，在國之陽。
禮神合祭，運啟無疆。
祖考來格，籩豆成行。
其儀肅肅，降福穰穰。
咸平親郊八首·飲福用《禧安》。
作者：郊廟朝會歌辭
朝代：宋

祀帝圜丘，九州獻力。
禮行于郊，百神受職。
靈祇格思，享我明德。
天鑒孔章，玄祉昭錫。
哲宗上太皇太后冊寶五首·太尉等奉冊寶出入門用《正安》。
作者：郊廟朝會歌辭
朝代：宋

玉車臨御，鳳蓋棽麗。
奉承寶冊，彌文盛儀。
抗聲極律，助我孝熙。
天之所佑，萬壽無期。
哲宗上太皇太后冊寶五首·太皇太后升坐用《乾安》。
作者：郊廟朝會歌辭
朝代：宋

總裁庶政，擁佑嗣皇。
金書玉簡，爛其文章。
衆歌警作，筦磬將將。
保安四極，降福無疆。
哲宗上太皇太后冊寶五首·皇帝升坐用《乾安》。
作者：郊廟朝會歌辭
朝代：宋

大矣孝熙，帥民以躬。
奉承寶冊，欽明兩宮。
萬樂具舉，一人肅雍。
化繇上始，四海來同。
哲宗上太皇太后冊寶五首·降坐用《乾安》。
作者：郊廟朝會歌辭
朝代：宋

塗山之德，渭涘之祥。
圖徽寶冊，玉色金相。
管弦燁煜，鐘鼓喤喤。
天之所啟，既壽而昌。
哲宗上太皇太后冊寶五首·降坐用《乾安》。
作者：郊廟朝會歌辭
朝代：宋

皇帝仁孝，總臨萬方。
褒顯其親，日嚴以莊。
龍衮翼翼，玉書煌煌。
傳之億世，休有烈光。
哲宗傳受國寶三首
作者：郊廟朝會歌辭
朝代：宋

於穆我王，繼序不忘。
明昭上帝，上帝是皇。
長發其祥，惠我無疆。
受命于天，既壽永昌。
哲宗傳受國寶三首·《神光》。
作者：郊廟朝會歌辭
朝代：宋

惟皇上德，伊嘏我王。
將受厥明，載錫之光。
於昭于天，曄曄煌煌。
緝熙欽止，其永無疆。
哲宗傳受國寶三首·《翔鶴》。
作者：郊廟朝會歌辭
朝代：宋

彼鳴在陰，亦白其羽。
聲聞于天，來集斯所。
勉勉我王，咸遂厥宇。
播于異物，受天多祜。
哲宗發皇后冊寶三首·其一
作者：郊廟朝會歌辭
朝代：宋

既登乃依，如日之升。
有嚴有翼，丕顯丕承。
天作之合，家邦其興。
朱芾斯皇，子孫繩繩。
哲宗發皇后冊寶三首·其三
作者：郊廟朝會歌辭
朝代：宋

宣哲維公，就位肅莊。
冊寶具舉，丕顯其光。
出于宸闈，鼓鐘喤喤。
母儀天下，萬壽無疆。
哲宗發皇后冊寶三首·其二
作者：郊廟朝會歌辭
朝代：宋

我禮嘉成，我駕言旋。
降坐而蹕，奏鼓淵淵。
景命有僕，保佑自天。
永錫祚嗣，何千萬年。
嘉定二年冊皇太子四首·其一
作者：郊廟朝會歌辭
朝代：宋

於皇我宋，受命于天。
升儲主鬯，衍慶卜年。
典冊告備，庭工載虔。
萬乘蒞止，端冕邃延。
嘉定二年冊皇太子四首·其三
作者：郊廟朝會歌辭
朝代：宋

明兩承曜，作貳宣猷。
茂德金昭，令譽川流。
豫定厥本，永貽迺謀。
三朝致養，問寢龍樓。
嘉定二年冊皇太子四首·其二
作者：郊廟朝會歌辭
朝代：宋

太極端御，少陽肅祗。
珉簡斯鏤，衮服孔宜。
式奏備樂，迺陳盛儀。
下拜登受，永言保之。
嘉定二年冊皇太子四首·其四
作者：郊廟朝會歌辭
朝代：宋

震洊體象，我儲明兮。
渙揚顯冊，我禮成兮。
大駕言旋，警蹕鳴兮。
燕祉無疆，邦之榮兮。
嘉定十五年皇帝受恭膺天命之寶三首·其一
作者：郊廟朝會歌辭
朝代：宋

我祖受命，恭膺于天。
爰作玉寶，載祗載虔。
申錫無疆，神聖有傳。
昭茲興運，於萬斯年。
嘉定十五年皇帝受恭膺天命之寶三首·其三
作者：郊廟朝會歌辭
朝代：宋

我祖我宗，德厚澤深。
於皇繼序，益單厥心。
天人協扶，一統有臨。
乾坤清夷，振古斯今。
嘉定十五年皇帝受恭膺天命之寶三首·其二
作者：郊廟朝會歌辭
朝代：宋

於穆我皇，之德之純。
涵濡群生，矧我遺民。
連齊跨晉，輸貢效珍。
土宇日闢，一視同仁。
嘉泰三年皇后冊寶十三首·其一
作者：郊廟朝會歌辭
朝代：宋

茂建坤極，容典聿新。
天命所贊，慈訓是遵。
肅涓穀旦，躬御紫宸。
鴻禧累福，駢賚翕臻。
嘉泰三年皇后冊寶十三首·其一〇
作者：郊廟朝會歌辭
朝代：宋

服煥盛儀，班分華緻。
九嬪婦職，六寢內治。
參差荇菜，求勤寤寐。
烝然來思，相禮贊祭。
嘉泰三年皇后冊寶十三首·其一一
作者：郊廟朝會歌辭
朝代：宋

婦榮於室，通籍禁中。
班列有次，車服有容。
佐我關雎，鵲巢之風。
被之僮僮，曷不肅雍。
嘉泰三年皇后冊寶十三首·其一三
作者：郊廟朝會歌辭
朝代：宋

寶坐既興，鳳輿戒行。
奏解嚴辦，歸燕邃清。
問安壽慈，奉齎宗祊。
彌千萬年，內助聖明。
嘉泰三年皇后冊寶十三首·其一二
作者：郊廟朝會歌辭
朝代：宋

金石具舉，典禮茂明。
淑慎其止，遹觀厥成。
瓊琚微動，鳳輦翼行。
儀光媲極，德邁嬪京。
嘉泰三年皇后冊寶十三首·其七
作者：郊廟朝會歌辭
朝代：宋

瑶殿清閟，玉墄坦夷。
褘衣副珈，陟降不遲。
寶冊聿至，載肅載祗。
禮儀昭備，福履永綏。
嘉泰三年皇后冊寶十三首·其三
作者：郊廟朝會歌辭
朝代：宋

瑶冊玉寶，爛然瑞輝。
旁翼絳節，上承紫微。
璆鳴朝佩，徐出獸扉。
登進坤極，益彰典徽。
嘉泰三年皇后冊寶十三首·其九
作者：郊廟朝會歌辭
朝代：宋

寶璽瑶冊，既祗既承。
繡裀藻席，載躋載升。
柔儀肅穆，瑞命端凝。
永膺多福，如川方增。
嘉泰三年皇后冊寶十三首·其二
作者：郊廟朝會歌辭
朝代：宋

端門曉闢，瑞氣雲凝。
有儼良輔，踵武造廷。
肅肅王命，是將是承。
登冊穆清，萬歲永膺。
嘉泰三年皇后冊寶十三首·其五
作者：郊廟朝會歌辭
朝代：宋

日薰椒屋，雲靄璧門。
有華瑞節，來自帝閽。
統天惟乾，合德者坤。
我龍受之，福祿永繁。
嘉泰三年皇后冊寶十三首·其八
作者：郊廟朝會歌辭
朝代：宋

日月臨燭，乾坤覆持。
明並二曜，德合兩儀。
光媲宸極，共恢化基。
膺受茂典，億載永宜。
嘉泰三年皇后冊寶十三首·其六
作者：郊廟朝會歌辭
朝代：宋

虹輝燦爛，雲篆綢繆。
絳節前導，瑞光上浮。
瑶階玉扉，既集長秋。
欽承天寵，永荷帝休。
嘉泰三年皇后冊寶十三首·其四
作者：郊廟朝會歌辭
朝代：宋

天臨黼扆，雲集弁纓。
金石遞奏，典禮備成。
玉趾緩步，龍駕翼行。
言旋北極，永燕西清。
嘉泰二年恭上太皇太后尊號八首·其一
作者：郊廟朝會歌辭
朝代：宋

思齊太任，嬪于周京。
至哉坤元，萬物資生。
不可儀測，矧可强名。
鏤玉繩金，昭哉號榮。
嘉泰二年恭上太皇太后尊號八首·其七
作者：郊廟朝會歌辭
朝代：宋

侍中版奏，辦外嚴中。
出自玉房，褘褕被躬。
我龍受之，祲威盛容。
皇帝聖孝，其樂融融。
嘉泰二年恭上太皇太后尊號八首·其三
作者：郊廟朝會歌辭
朝代：宋

蕩蕩天門，金鋪玉戶。
采旄翠旌，流蘇葆羽。
千官影從，迺導迺輔。
都人縱觀，填道呼舞。
嘉泰二年恭上太皇太后尊號八首·其二
作者：郊廟朝會歌辭
朝代：宋

鼓鐘喤喤，儀物載陳。
儀物陳矣，爛其瑶琨。
咨爾上公，相予文孫。
勿亟勿徐，奉我重親。
嘉泰二年恭上太皇太后尊號八首·其五
作者：郊廟朝會歌辭
朝代：宋

文物備矣，三事其承。
崇牙高張，樂充宮庭。
耽耽廣殿，左墄右平。
敬爾威儀，攝齊以登。
嘉泰二年恭上太皇太后尊號八首·其八
作者：郊廟朝會歌辭
朝代：宋

麟趾褭蹄，我寶斯刻。
碝磩采緻，載備斯冊。
眉壽萬年，詒謀燕翼。
於赫湯孫，克綿永福。
嘉泰二年恭上太皇太后尊號八首·其六
作者：郊廟朝會歌辭
朝代：宋

維壽伊何，聖德日新。
維慈伊何，祐于後人。
迺范斯金，迺鏤斯珉。
皇舉玉趾，從于堯門。
嘉泰二年恭上太皇太后尊號八首·其四
作者：郊廟朝會歌辭
朝代：宋

煌煌寶書，玉篆金縷。
曷爲來哉，自天子所。
自天子所，以燕文母。
婉嬗祥雲，日正當午。
嘉祐祫享二首·迎神用《懷安》。
作者：郊廟朝會歌辭
朝代：宋

躬茲孝享，禮備樂成。
神登于俎，祝導于祊。
展牲肥腯，奏格和平。
靈其昭格，肅僾凝情。
嘉祐祫享二首·送神用《懷安》。
作者：郊廟朝會歌辭
朝代：宋

靈神歸止，光景肅然。
福祥裕世，明威在天。
孝孫有慶，駿烈推先。
佑茲基緒，彌萬斯年。
嘉祐親享明堂二首·送神用《誠安》。
作者：郊廟朝會歌辭
朝代：宋

明明合宮，莫尊享帝。
禮樂熙成，精與神契。
桂尊初闌，羽駕倏逝。
遺我嘉祥，於顯萬世。
嘉祐親享明堂二首·降神用《誠安》。
作者：郊廟朝會歌辭
朝代：宋

燁燁房心，下照重屋。
我嚴帝親，匪配之瀆。
西顥沆碭，夕景已肅。
靈其來娭，嘉薦芳鬰。
增上神宗徽號一首·升殿用《顯安》。
作者：郊廟朝會歌辭
朝代：宋

於惟禰廟，乃聖乃神。
秉文之士，作起惟新。
建宮稽古，一視同仁。
庶幾備號，以享天人。
夕月三首·奠玉幣、酌獻用《嘉安》。
作者：郊廟朝會歌辭
朝代：宋

夕耀乘秋，功存宇縣。
金奏在縣，以時致薦。
祀事孔寅，明靈降眷。
潔粢豐盛，倉箱流衍。
夕月三首·送神用《高安》。
作者：郊廟朝會歌辭
朝代：宋

夙陳籩豆，潔誠致祈。
垂休保佑，景祚巍巍。
夕月三首·降神用《高安》。六變。
作者：郊廟朝會歌辭
朝代：宋

凝陰稟粹，照臨八埏。
麗天垂象，繼日代明。
一氣資始，四時運行。
靈祇昭格，備物薦誠。
夕月十首·亞、終獻用《文安》。
作者：郊廟朝會歌辭
朝代：宋

肅雍嚴祀，聖治昭彰。
清酒既載，或肆或將。
禮匝三獻，終然允臧。
神具醉止，其樂且康。
夕月十首·升殿用《正安》。
作者：郊廟朝會歌辭
朝代：宋

猗歟崇基，右平左墄。
祗率典常，屆茲秋夕。
陟降惟寅，威儀抑抑。
神其鑒觀，穰簡是集。
夕月十首·奉俎用《豐安》。
作者：郊廟朝會歌辭
朝代：宋

穀旦其差，有牲在滌。
工祝致告，爲俎孔碩。
肸蠁是期，祚我明德。
備茲孝欽，式和民則。
夕月十首·奠玉幣用《嘉安》。
作者：郊廟朝會歌辭
朝代：宋

少采陳儀，實曰坎祭。
禮備樂舉，嚴恭將事。
于以奠之，嘉玉量幣。
神兮昭受，陰騭萬彙。
夕月十首·送神用《理安》。
作者：郊廟朝會歌辭
朝代：宋

歌奏云闋，式禮莫愆。
以我齊明，罄其吉蠲。
神保聿歸，降康自天。
蘿圖永固，億萬斯年。
夕月十首·酌獻用《嘉安》。
作者：郊廟朝會歌辭
朝代：宋

白藏在序，享惟其時。
躬即明壇，禮惟載祗。
斟以瑶爵，神靈燕娭。
歆馨顧德，錫我蕃釐。
大中祥符五嶽加帝號祭告八首·中嶽。
作者：郊廟朝會歌辭
朝代：宋

巖巖神嶽，作鎮中央。
肅奉徽冊，尊名孔章。
聿降飈駕，載獻蘭觴。
熙事允洽，寶祚彌昌。
大中祥符五嶽加帝號祭告八首·冊入門用《正安》。
作者：郊廟朝會歌辭
朝代：宋

節彼喬嶽，神明之府。
秩秩威儀，肅肅靈宇。
懿號克崇，庶物咸臯。
帝籍升名，式綏九土。
大中祥符五嶽加帝號祭告八首·北嶽。
作者：郊廟朝會歌辭
朝代：宋

仰止靈嶽，鎮于朔方。
增崇懿號，度越彝章。
祗薦嘉樂，式陳令芳。
永資純佑，國祚蕃昌。
大中祥符五嶽加帝號祭告八首·南嶽。
作者：郊廟朝會歌辭
朝代：宋

作鎮炎夏，畜茲靈光。
敷與萬物，既阜既昌。
爰刻溫玉，式薦徽章。
昭嘏神意，福熙穰穰。
大中祥符五嶽加帝號祭告八首·西嶽。
作者：郊廟朝會歌辭
朝代：宋

瞻言太華，奠方作鎮。
典冊是膺，等威以峻。
上公奉儀，祀宗薦信。
介祉萬邦，永配坤順。
大中祥符五嶽加帝號祭告八首·迎神用《靜安》。
作者：郊廟朝會歌辭
朝代：宋

鍾石既作，俎豆在前。
雲旗飛揚，神光肅然。
當駕飈欻，來乎青圓。
言備縟禮，享茲吉蠲。
大中祥符五嶽加帝號祭告八首·送神用《靜安》。
作者：郊廟朝會歌辭
朝代：宋

祗薦鴻名，寅威明祀。
有楚之儀，如在之祭。
奠獻既終，禮容克備。
神鑒孔昭，福禧來暨。
大中祥符五嶽加帝號祭告八首·酌獻東嶽用《嘉安》。
作者：郊廟朝會歌辭
朝代：宋

節彼岱宗，有嚴廟貌。
惟辟奉天，依神設教。
帝典焜煌，嘉薦普淖。
至靈格思，殊祥是效。
大中祥符封禪十首·亞獻用《恭安》。
作者：郊廟朝會歌辭
朝代：宋

因高定位，禮修物備。
薦鬯卜牲，虔恭寅畏。
八音克諧，天神咸暨。
降福穰穰，永錫爾類。
大中祥符封禪十首·太宗配坐酌獻用《封安》。
作者：郊廟朝會歌辭
朝代：宋

祗若封祀，神宗配天。
禮樂明備，奠獻精虔。
景靈來格，休祥藹然。
於昭垂慶，億萬斯年。
大中祥符封禪十首·太宗配坐酌獻用《禪安》。
作者：郊廟朝會歌辭
朝代：宋

毖祀柔祇，報功厚載。
思文太宗，侑神嚴配。
鐘石斯和，籩豆咸在。
永錫坤珍，資生爲大。
大中祥符封禪十首·太祖配坐酌獻用《封安》。
作者：郊廟朝會歌辭
朝代：宋

於穆聖祖，肇開鴻業。
我武惟揚，皇威有曄。
四隩混同，百靈震疊。
陟配高穹，明靈是接。
大中祥符封禪十首·太祖配坐酌獻用《禪安》。
作者：郊廟朝會歌辭
朝代：宋

皇矣聖祖，丕赫神武。
秉運宅中，威加九土。
德厚功崇，頌聲載路。
陟配方祗，對天之祜。
大中祥符封禪十首·山上圜臺降神用《高安》。
作者：郊廟朝會歌辭
朝代：宋

巖巖泰山，配德于天。
奉符展采，翼翼乾乾。
滌濯靜嘉，罔有弗蠲。
上帝顧諟，冷風肅然。
大中祥符封禪十首·昊天上帝坐酌獻用《奉安》。
作者：郊廟朝會歌辭
朝代：宋

皇天上帝，陰騭下民。
道崇廣覆，化洽鴻鈞。
靈文誕錫，寶命惟新。
增高欽事，式奉嚴禋。
大中祥符封禪十首·皇地祇坐酌獻用《禪安》。
作者：郊廟朝會歌辭
朝代：宋

坤德直方，博厚無疆。
秉陰得一，靜而有常。
寶藏以發，乃育百昌。
肅祗禪祭，錫祉穰穰。
大中祥符封禪十首·社首壇降神用《靖安》。
作者：郊廟朝會歌辭
朝代：宋

至哉坤元，資生伊始。
博厚稱德，沈潜柔止。
降禪方位，聿修明祀。
寅恭吉蠲，永錫蕃祉。
大中祥符封禪十首·終獻用《順安》。
作者：郊廟朝會歌辭
朝代：宋

浩浩元精，無臭無聲。
臨下有赫，得一以清。
備物致享，薦茲至誠。
泰尊奠獻，夙夜齊明。
大中祥符朝會五首·三舉酒用《慶雲》。
作者：郊廟朝會歌辭
朝代：宋

惟帝佑德，卿雲發祥。
紛紛郁郁，五色成章。
奉日逾麗，回風載翔。
歌薦郊廟，播厥無疆。
大中祥符朝會五首·五舉酒用《瑞木》。
作者：郊廟朝會歌辭
朝代：宋

天生五材，木曰曲直。
維帝順天，厚其生植。
連理效祥，成文表德。
總萃坤珍，永光祕刻。
大中祥符朝會五首·再舉酒用《神芝》。
作者：郊廟朝會歌辭
朝代：宋

彼茁者芝，茂英煌煌。
敷秀喬嶽，寔繁其房。
適符修貢，封巒允臧。
永言登薦，抑惟舊章。
大中祥符朝會五首·四舉酒用《靈鶴》。
作者：郊廟朝會歌辭
朝代：宋

玄文申錫，嘉祥紹至。
偉茲胎禽，羽族之異。
翻翰來儀，徘徊嘹唳。
祚聖儲休，聿昭天意。
大中祥符朝會五首·皇帝舉酒用《醴泉》。
作者：郊廟朝會歌辭
朝代：宋

觱沸檻泉，寒流清泚。
地不愛寶，其旨如醴。
上善至柔，靈休所啟。
利澤無疆，允資岱禮。
大晟府擬撰釋奠十四首·亞、終獻用《文安》。
作者：郊廟朝會歌辭
朝代：宋

百王宗師，生民物軌。
瞻之洋洋，神其寧止。
酌彼金罍，惟清且旨。
登獻惟三，於嘻成禮。
大晟府擬撰釋奠十四首·兖國公位酌獻用《成安》。
作者：郊廟朝會歌辭
朝代：宋

庶幾屢空，淵源深矣。
亞聖宣猷，百世宜祀。
吉蠲斯辰，昭陳尊簋。
旨酒欣欣，神其來止。
大晟府擬撰釋奠十四首·初獻盥洗用《同安》。
作者：郊廟朝會歌辭
朝代：宋

右文興化，憲古師經。
明祀有典，吉日惟丁。
豐犧在俎，雅奏在庭。
周旋陟降，福祉是膺。
大晟府擬撰釋奠十四首·升殿用《同安》。
作者：郊廟朝會歌辭
朝代：宋

誕興斯文，經天緯地。
功加于民，實千萬世。
笙鏞和鳴，粢盛豐備。
肅肅降登，歆茲秩祀。
大晟府擬撰釋奠十四首·奉俎用《豐安》。
作者：郊廟朝會歌辭
朝代：宋

道同乎天，人倫之至。
有饗無窮，其興萬世。
既潔斯牲，粢明醑旨。
不懈以忱，神之來暨。
大晟府擬撰釋奠十四首·奠幣用《明安》。
作者：郊廟朝會歌辭
朝代：宋

自生民來，誰底其盛。
惟王神明，度越前聖。
粢幣具成，禮容斯稱。
黍稷非馨，惟神之聽。
大晟府擬撰釋奠十四首·徹豆用《娛安》。
作者：郊廟朝會歌辭
朝代：宋

犧象在前，豆籩在列。
以饗以薦，既芬既潔。
禮成樂備，人和神悅。
祭則受福，率遵無越。
大晟府擬撰釋奠十四首·文宣王位酌獻用《成安》。
作者：郊廟朝會歌辭
朝代：宋

大哉聖王，實天生德。
作樂以崇，時祀無斁。
清酤惟馨，嘉牲孔碩。
薦羞神明，庶幾昭格。
大晟府擬撰釋奠十四首·送神用《凝安》。
作者：郊廟朝會歌辭
朝代：宋

有嚴學宮，四方來宗。
恪恭祀事，威儀雍雍。
歆茲惟馨，飈馭旋復。
明禋斯畢，咸膺百福。
大晟府擬撰釋奠十四首·鄒國公位酌獻用《成安》。
作者：郊廟朝會歌辭
朝代：宋

道之由興，於皇宣聖。
惟公之傳，人知趨正。
與饗在堂，情文實稱。
萬年承休，假哉天命。
大觀三年朝獻景靈宮二首 奉饌用《吉安》。 其一
作者：郊廟朝會歌辭
朝代：宋

威靈洋洋，靡有常嚮。
於惟欽承，來假來饗。
博碩芬香，是烝是享。
奉器有虔，載德無爽。
大觀三年朝獻景靈宮二首 奉饌用《吉安》。 其二
作者：郊廟朝會歌辭
朝代：宋

爾牲既充，是烹是肆。
爾肴既具，是羞是饋。
非物之重，惟德之備。
神之格思，歆我精意。
大觀三年釋奠六首·升降用《同安》。
作者：郊廟朝會歌辭
朝代：宋

生民以來，道莫與京。
溫良恭儉，惟神惟明。
我潔尊罍，陳茲芹藻。
言升言旋，式崇斯教。
大觀三年釋奠六首·奠幣用《明安》。
作者：郊廟朝會歌辭
朝代：宋

於論鼓鍾，于茲西雍。
粢盛肥碩，有顯其容。
其容洋洋，咸瞻像設。
幣以達誠，歆我明潔。
大觀三年釋奠六首·迎神用《凝安》。
作者：郊廟朝會歌辭
朝代：宋

仰之彌高，鑽之彌堅。
於昭斯文，被于萬年。
峨峨膠庠，神其來止。
思款無窮，敢忘于始。
大觀三年釋奠六首·送神用《凝安》。
作者：郊廟朝會歌辭
朝代：宋

肅莊紳緌，吉蠲牲犧。
於皇明祀，薦登惟時。
神之來兮，肸蠁之隨。
神之去兮，休嘉之貽。
大觀三年釋奠六首·酌獻用《成安》。
作者：郊廟朝會歌辭
朝代：宋

道德淵源，斯文之宗。
功名糠粃，素王之風。
碩兮斯牲，芬兮斯酒。
綏我無疆，與天爲久。
大觀三年釋奠六首·配位酌獻用《成安》。
作者：郊廟朝會歌辭
朝代：宋

儼然冠纓，崇然廟庭。
百王承祀，涓辰惟丁。
于牲于醑，其從予享。
與聖爲徒，其德不爽。
大觀宗祀明堂五首 奠玉幣用《鎮安》。 其一
作者：郊廟朝會歌辭
朝代：宋

交于神明，內心爲貴。
外致其文，亦效精意。
嘉玉既陳，將以量幣。
肅肅雝雝，惟帝之對。
大觀宗祀明堂五首 奠玉幣用《鎮安》。 其二
作者：郊廟朝會歌辭
朝代：宋

有邦事神，享帝爲尊。
內心致德，外示彌文。
嘉玉效珍，薦以量幣。
恭欽伊何，惟以宗祀。
大觀宗祀明堂五首·酌獻用《孝安》。
作者：郊廟朝會歌辭
朝代：宋

若昔大猷，孝思維則。
永言孝思，丕承其德。
於昭明威，侑于上帝。
賚我思成，永綏福祉。
大觀宗祀明堂五首·配位奠幣用《信安》。
作者：郊廟朝會歌辭
朝代：宋

肇祀明堂，告成大報。
顒顒祗祗，率見昭考。
涓選休辰，齊明朝夕。
於惟皇王，孝思罔極。
大觀宗祀明堂五首·配位酌獻用《大明》。
作者：郊廟朝會歌辭
朝代：宋

於昭皇考，大明體神。
憲章文思，宜民宜人。
嚴父之道，陟配于天。
躬行孝告，有孚于先。
大觀祀武成王一首·酌獻用《成安》。
作者：郊廟朝會歌辭
朝代：宋

凉彼周王，君臣相遇。
終謀其成，諸侯來許。
洋洋神靈，尊載酒醑。
新聲爲侑，笙簫備舉。
大觀祀社稷九首·亞、終獻用《文安》。
作者：郊廟朝會歌辭
朝代：宋

薦嘉亶時，洋洋來格。
載登茲壇，齊明維敕。
神用居歆，順成農穡。
其崇若墉，其比如櫛。
大觀祀社稷九首·初獻升降用《正安》。
作者：郊廟朝會歌辭
朝代：宋

崇崇廣壇，嚴恭祀事。
威儀孔時，周旋進止。
鏘若環佩，誠通于幽。
相于農植，邦其咸休。
大觀祀社稷九首·奠幣用《嘉安》。
作者：郊廟朝會歌辭
朝代：宋

於嘻陰祀，封土惟崇。
于時之吉，歆予鼓鍾。
柔靜化光，人頼其功。
陳茲量幣，百貨是隆。
大觀祀社稷九首·送神用《寧安》。
作者：郊廟朝會歌辭
朝代：宋

尊罍芬香，威儀肅雍。
靈心嘉止，洋洋交通。
神歸降禧，年斯屢豐。
倉箱千萬，慰予三農。
大觀祀社稷九首·酌獻用《嘉安》。
作者：郊廟朝會歌辭
朝代：宋

坤元生物，功利相宣。
蠲茲祀事，美報致虔。
清酤芬如，靈壇巋然。
酌尊奠觴，神其格焉。
大觀祭風師六首·亞、終獻用《雍安》。
作者：郊廟朝會歌辭
朝代：宋

清酤洋洋，虔恭注茲。
條鬯敷宣，神用歆之。
尊罍靜嘉，金奏諧熙。
於皇肆祀，休我羣黎。
大觀祭風師六首·初獻升降用《欽安》。
作者：郊廟朝會歌辭
朝代：宋

明昭惟馨，威儀孔時。
鏘鏘鳴佩，欽薦牲犧。
惟恭惟祗，無愆無違。
周旋中禮，肅恭委蛇。
大觀祭風師六首·奠幣用《容安》。
作者：郊廟朝會歌辭
朝代：宋

吹噓于喁，披拂氤氳。
衆竅咸作，潜運化鈞。
恩大功豐，酬神維恭。
嘉贈盈箱，于物有容。
大觀祭風師六首·送神用《欣安》。
作者：郊廟朝會歌辭
朝代：宋

窈冥無窮，肸蠁斯融。
來終嘉薦，歸返遥空。
惟神之歸，欣安導和。
惟神之澤，于彼滂沱。
大觀祭風師六首·酌獻用《雍安》。
作者：郊廟朝會歌辭
朝代：宋

犧尊斯陳，清酤盈中。
芬芬苾苾，馨香交通。
明靈來思，歆我精衷。
維千萬祀，品物芃芃。
大觀祭風師六首·降神用《欣安》。
作者：郊廟朝會歌辭
朝代：宋

羽旗雲車，飄颻自天。
猗歟南箕，歆嘉升煙。
牲餼粢盛，俎簋鉶籩。
維神戾止，從空泠然。
大觀秋分夕月四首·奠玉幣。
作者：郊廟朝會歌辭
朝代：宋

玉鈎初彎，冰盤乍圓。
扇掩秋後，烏飛枝邊。
精凝蟾蜍，輝光嬋娟。
歆于明祀，弭芳節焉。
大觀秋分夕月四首·送神。
作者：郊廟朝會歌辭
朝代：宋

四扉大開，五雲車立。
霓裾娣從，風翿童執。
摇曳胥來，鏘洋爰集。
歆我嚴禋，西面以揖。
大觀秋分夕月四首·酌獻。
作者：郊廟朝會歌辭
朝代：宋

名稽漢儀，歌參唐宗。
往于卿少，乘秋氣中。
周天而行，如姊之崇。
可飛霞佩，下瑠璃宮。
大觀秋分夕月四首·降神用《高安》。
作者：郊廟朝會歌辭
朝代：宋

至陰之精，虧而復盈。
輪高僊桂，階應祥蓂。
玉兔影孤，金莖露溢。
其駕星車，顧于茲夕。
大觀聞喜宴六首·其一
作者：郊廟朝會歌辭
朝代：宋

多士濟濟，于彼西雍。
欽肅威儀，亦有斯容。
烝然來思，自西自東。
天畀爾祿，惟王其崇。
大觀聞喜宴六首·其三
作者：郊廟朝會歌辭
朝代：宋

樂只君子，式燕又思。
服其命服，攝以威儀。
鐘鼓既設，一朝醻之。
德音是茂，邦家之基。
大觀聞喜宴六首·其二
作者：郊廟朝會歌辭
朝代：宋

明明天子，率由舊章。
思樂泮水，光于四方。
薄采其芹，用賓于王。
我有好爵，寘彼周行。
大觀聞喜宴六首·其五
作者：郊廟朝會歌辭
朝代：宋

我求懿德，烝然來思。
籩豆靜嘉，式燕綏之。
溫溫其恭，莫不令儀。
追琢其章，髦士攸宜。
大觀聞喜宴六首·其六
作者：郊廟朝會歌辭
朝代：宋

思皇多士，揚于王庭。
鐘鼓樂之，肅雝和鳴。
威儀抑抑，既安且寧。
天子萬壽，永觀厥成。
大觀聞喜宴六首·其四
作者：郊廟朝會歌辭
朝代：宋

聖謨洋洋，綱紀四方。
烝我髦士，觀國之光。
遐不作人，而邦其昌。
以燕天子，萬壽無疆。
大觀蜡祭二首·南郊升降用《穆安》。
作者：郊廟朝會歌辭
朝代：宋

穆如薰風，敷舒文藻。
氣蒸消除，豐予黍稻。
神之聽之，鍾鼓咸考。
於萬斯年，惟皇之報。
大觀蜡祭二首·東郊亞、終獻用《慶安》。
作者：郊廟朝會歌辭
朝代：宋

震乘春陽，仁司生殖。
錫我歲豐，襄我民力。
誰其尸之，宗子先嗇。
億萬斯年，懷神罔極。
天安殿冊封五嶽帝一首·神出入用《正安》。
作者：郊廟朝會歌辭
朝代：宋

名嶽奠方，帝儀克舉。
吉日惟良，九賓咸旅。
溫玉鏤文，纁裳正宁。
禮備樂成，篤神之祜。
天禧三年冊皇太子一首
作者：郊廟朝會歌辭
朝代：宋

明離之象，少陽之位。
固邦爲本，體天作貳。
儀範克溫，禮章斯備。
丕宣令猷，恭守宗器。
太常樂章三十首·皇帝奠玉幣奏隆安之曲
作者：郊廟朝會歌辭
朝代：宋

定位毖祀，告于神明。
嘉玉量幣，享于克誠。
太常樂章三十首·皇帝行奏隆安之曲
作者：郊廟朝會歌辭
朝代：宋

禮備樂成，乾健天行。
帝容有穆，佩玉鏘鳴。
太廟
作者：郊廟朝會歌辭
朝代：宋

大享合宮，於禮莫盛。
入太室祼，徧于列聖。
陟降有儀，一主乎敬。
祀事孔明，邦家之慶。
太極觀奉冊寶一首·《登安之曲》。
作者：郊廟朝會歌辭
朝代：宋

薦號穹冥，登名祖禰。
陟配陽郊，協宣典禮。
感電靈區，誕聖鴻懿。
冊寶斯陳，福祿來暨。
孝宗明堂前享太廟三首·徽宗室酌獻用《承元》。
作者：郊廟朝會歌辭
朝代：宋

明明徽祖，撫世升平。
制禮作樂，發政施仁。
聖靈在天，德澤在民。
億萬斯年，保佑後人。
孝宗明堂前享太廟三首·還大次用《乾安》。
作者：郊廟朝會歌辭
朝代：宋

禮既行矣，樂既成矣。
維祖維妣，安且寧矣。
皇舉玉趾，佩鏘鳴矣。
拜貺總章，于厥明矣。
孝宗明堂前朝獻景靈宮八首·再詣盥洗用《乾安》。
作者：郊廟朝會歌辭
朝代：宋

華燈熒煌，瑞煙氤氳。
威神如在，蠲潔必親。
再盥于罍，再帨于巾。
皇心肅祗，其敢憚勤。
孝宗明堂前朝獻景靈宮八首·再詣聖祖位用《乾安》。
作者：郊廟朝會歌辭
朝代：宋

歲逢有年，月旅無射。
我將我饗，如幾如式。
肅爾臣工，諧爾金石。
本原休功，垂裕罔極。
孝宗明堂前朝獻景靈宮八首·奉饌用《吉安》。
作者：郊廟朝會歌辭
朝代：宋

發祥仙源，流澤萬世。
曷其報之，親饗三歲。
相維列卿，潔粢是饋。
匪物之尚，誠之爲至。
孝宗明堂前朝獻景靈宮八首·文舞退、武舞進用《正安》。
作者：郊廟朝會歌辭
朝代：宋

象德之成，有奕其舞。
一弛一張，進旅退旅。
嘒以管簫，和以鏞鼓。
神其樂康，永錫多祜。
孝宗明堂前朝獻景靈宮八首·盥洗用《乾安》。
作者：郊廟朝會歌辭
朝代：宋

合宮之饗，報本奉先。
欽惟道祖，濬發璿源。
駕言謁款，其盥惟虔。
尚監精衷，錫祚綿綿。
孝宗明堂前朝獻景靈宮八首·聖祖位用《乾安》。
作者：郊廟朝會歌辭
朝代：宋

駿命有開，慶基無窮。
祗率百辟，仰瞻睟容。
鼓鐘斯和，黍稷斯豐。
靈其居歆，福祿來崇。
孝宗明堂前朝獻景靈宮八首·還位用《乾安》。
作者：郊廟朝會歌辭
朝代：宋

嘉玉既設，量幣既陳。
彷彿靈游，來顧來寧。
對越伊何，厥惟一純。
佑我熙事，以迄于成。
孝宗明堂前朝獻景靈宮八首·還位用《乾安》。
作者：郊廟朝會歌辭
朝代：宋

旨酒思柔，神具醉止。
工祝既告，孝孫旋位。
何以酢之，純嘏來備。
燕及雲來，蕃衍無已。
孟夏雩祀二首·太祖配坐奠幣用《獻安》。
作者：郊廟朝會歌辭
朝代：宋

昊天蓋高，祀事爲大。
嚴配皇靈，億福來介。
孟夏雩祀二首·酌獻用《感安》。
作者：郊廟朝會歌辭
朝代：宋

龍見而雩，神之來格。
犧象精良，威靈赫奕。
宋初祀神州地祇三首·奠玉幣、酌獻用《嘉安》。
作者：郊廟朝會歌辭
朝代：宋

肸蠁儲靈，肅恭用幣。
鏘洋導和，洪休允契。
嘉氣雲蒸，浹于華裔。
式薦坤珍，聿符明世。
宋初祀神州地祇三首·送神用《靜安》。
作者：郊廟朝會歌辭
朝代：宋

獻奠云畢，純嘏祁祁。
威靈藏用，邈矣何之。
宋初祀神州地祇三首·降神用《靜安》。
作者：郊廟朝會歌辭
朝代：宋

膴膴郊原，茫茫宇縣。
畫野分疆，禹功疏奠。
靈祇是臻，豆籩祗薦。
幽贊皇圖，視之不見。
寧宗朝享三十五首·亞獻用《正安》。
作者：郊廟朝會歌辭
朝代：宋

尊斝星陳，罍冪雲舒。
來貳鸞觴，玉佩瓊琚。
相予嚴祀，秉德有初。
對揚王休，何福不除。
寧宗朝享三十五首·仁宗室用《美成》。
作者：郊廟朝會歌辭
朝代：宋

在宋四世，天子聖神。
用賢致治，約己裕民。
海內富庶，裔夷肅賓。
四十二年，堯舜之仁。
寧宗朝享三十五首·入小次用《乾安》。
作者：郊廟朝會歌辭
朝代：宋

皇容肅祗，天步舒遲。
對越惟恭，敬事不遺。
陟降蒞止，永言孝思。
上帝臨女，日監于茲。
寧宗朝享三十五首·再升殿用《乾安》。
作者：郊廟朝會歌辭
朝代：宋

明明維后，詒厥孫謀。
系隆我漢，陳錫哉周。
以孝以饗，世德作求。
介以繁祉，萬邦咸休。
寧宗朝享三十五首·再詣盥洗用《乾安》。
作者：郊廟朝會歌辭
朝代：宋

精粹象天，明清鑒月。
再御茲盥，益致其潔。
齊容顒若，誠意洞徹。
百禮允洽，率禮不越。
寧宗朝享三十五首·出小次用《乾安》。
作者：郊廟朝會歌辭
朝代：宋

廟楹邃嚴，夜景藻清。
文物炳彪，禮儀熙成。
帷宮載敞，珮珩有聲。
帝復對越，將受厥明。
寧宗朝享三十五首·升殿用《乾安》。
作者：郊廟朝會歌辭
朝代：宋

於穆清宮，奕奕孔碩。
芝莖蔓秀，桂華馮翼。
八簋登列，六瑚賁室。
皇代擁慶，啟佑千億。
寧宗朝享三十五首·哲宗室用《重光》。
作者：郊廟朝會歌辭
朝代：宋

於皇我宋，世有哲明。
元祐用人，遹駿有聲。
紹述先志，思監于成。
受天之祜，王配于京。
寧宗朝享三十五首·孝宗室用《大倫》。
作者：郊廟朝會歌辭
朝代：宋

藝祖有孫，聰睿神武。
紹興受禪，歸尊于父。
行道襲爵，百度修舉。
聖德曰孝，光于千古。
寧宗朝享三十五首·徹豆用《豐安》。
作者：郊廟朝會歌辭
朝代：宋

升饌有章，卒食攸序。
庭鏘金奏，凱收鉶筥。
其獻惟成，其餕維旅。
禮洽慶流，皇祖之祜。
寧宗朝享三十五首·徽宗室用《承元》。
作者：郊廟朝會歌辭
朝代：宋

帝撫熙運，晏粲協期。
禮明樂備，文恬武嬉。
道光授受，謀深燕詒。
駿命不易，子孫保之。
寧宗朝享三十五首·捧俎用《豐安》。
作者：郊廟朝會歌辭
朝代：宋

簋豆薦牲，鉶籩實饋。
其俎孔庶，吉蠲爲饎。
惟德達馨，以忱以貴。
神既佑享，祉貺來暨。
寧宗朝享三十五首·文舞退、武舞進用《正安》。
作者：郊廟朝會歌辭
朝代：宋

明庭承神，鞉磬柷敔。
玉梢飾歌，佾綴維旅。
既肖厥文，復象乃武。
祖德宗功，惟帝時舉。
寧宗朝享三十五首·欽宗室用《端慶》。
作者：郊廟朝會歌辭
朝代：宋

顯顯令主，輝光日新。
奉親以孝，綏下以仁。
兢兢業業，誕保庶民。
於穆不已，之德之純。
寧宗朝享三十五首·皇帝入門用《乾安》。
作者：郊廟朝會歌辭
朝代：宋

王假有廟，四極駿奔。
鼎俎宵嚴，簴簨雲屯。
積厚流廣，德隆慶蕃。
是則是繩，保我子孫。
寧宗朝享三十五首·盥洗用《乾安》。
作者：郊廟朝會歌辭
朝代：宋

天一以清，地一以寧。
維皇精專，承神明靈。
娥御墮津，瀆祇揚溟。
盥事允嚴，先祖是聽。
寧宗朝享三十五首·真宗室用《熙文》。
作者：郊廟朝會歌辭
朝代：宋

天地熙泰，躋時昇平。
闡符建壇，聲容文明。
君臣賡載，夷夏肅清。
本支百世，持盈守成。
寧宗朝享三十五首·神宗室用《大明》。
作者：郊廟朝會歌辭
朝代：宋

厲精基治，大哉乾剛。
信賞必罰，內修外攘。
禮樂法理，號令文章。
作新之功，度越百王。
寧宗朝享三十五首·終獻用《正安》。
作者：郊廟朝會歌辭
朝代：宋

秉德翼翼，顯相肅雝。
疏冪三舉，誠意益恭。
光燭黼繡，和流笙鏞。
子孫衆多，福祿來從。
寧宗朝享三十五首·英宗室用《治隆》。
作者：郊廟朝會歌辭
朝代：宋

明明英后，仁孝儉恭。
丕顯丕承，增光祖宗。
繼志述事，遵制揚功。
萬邦作孚，盛德形容。
寧宗朝享三十五首·詣室用《乾安》。
作者：郊廟朝會歌辭
朝代：宋

丹楹雲深，芳勺宵奠。
樂華淳鬯，禮文炳絢。
有容有儀，載肅載見。
維時緝熙，世世以燕。
寧宗朝享三十五首·送神用《興安》。
作者：郊廟朝會歌辭
朝代：宋

珠幄熉黄，神既燕娭。
監觀于下，福祿來宜。
雲車風馬，神保聿歸。
啟佑我後，福祿來爲。
寧宗朝享三十五首·還位用《乾安》。
作者：郊廟朝會歌辭
朝代：宋

在周之庭，設業設簴。
酒醴惟醹，爾殽伊脯。
帝觴畢勺，天步旋舉。
丕顯丕承，念茲皇祖。
寧宗朝享三十五首·還位用《乾安》。
作者：郊廟朝會歌辭
朝代：宋

旅楹有閑，人神允叶。
福以德昭，饗以誠接。
六樂宣揚，百禮煒燁。
對越在天，流祚萬葉。
寧宗朝享三十五首·還位用《乾安》。
作者：郊廟朝會歌辭
朝代：宋

聖圖廣大，宗祊光輝。
假于有廟，帝命不違。
僾若有慕，夙夜畏威。
嘉樂君子，福祿祁祁。
寧宗朝享三十五首·還大次用《乾安》。
作者：郊廟朝會歌辭
朝代：宋

王假有廟，對越在天。
帷宮旋御，率禮不愆。
泰畤展祠，雲陽奉瑄。
齊居精明，益用告虔。
寧宗朝享三十五首·降殿用《乾安》。
作者：郊廟朝會歌辭
朝代：宋

聖有謨訓，詒謀燕翼。
奉天酌祖，萬世維則。
維皇孝熙，乾乾夕惕。
禮既式旋，惟福之錫。
寧宗朝享三十五首·降殿用《乾安》。
作者：郊廟朝會歌辭
朝代：宋

黼幄蟬蜎，飈斿寧燕。
尊彝獻祼，瑚簋陳薦。
眎儀天旋，淳音韶變。
遹求厥寧，福祿流羨。
寧宗朝享三十五首·飲福用《乾安》。
作者：郊廟朝會歌辭
朝代：宋

玉瓚黄流，有飶其香。
來假來享，降福穰穰。
我應受之，湯孫之將。
有百斯男，福祿無疆。
寧宗朝享三十五首·高宗室用《大德》。
作者：郊廟朝會歌辭
朝代：宋

昊天有命，中興復古。
治定功成，修文偃武。
德隆商宗，業閎漢祖。
付託得人，系堯之緒。
寧宗登門肆赦二首·升坐用《乾安》。
作者：郊廟朝會歌辭
朝代：宋

帝饗于郊，荷天之休。
五福敷錫，皇明燭幽。
雲行雨施，仁翔德游。
聖人多男，歌頌九州。
寧宗登門肆赦二首·降坐用《乾安》。
作者：郊廟朝會歌辭
朝代：宋

天日清晏，朝野靖安。
三靈答祉，萬國騰懽。
帝命不違，王業艱難。
天子萬年，永迪監觀。
寧宗郊前朝獻景靈宮二十四首·亞獻用《沖安》。
作者：郊廟朝會歌辭
朝代：宋

光熉紫幄，神流玉房。
秉文侑儀，嘉虞貳觴。
震澹醉喜，彷彿迪嘗。
璇源之休，地久天長。
寧宗郊前朝獻景靈宮二十四首·再盥洗用《乾安》。
作者：郊廟朝會歌辭
朝代：宋

觴澹初勺，禮戒重盥。
假廟以萃，取象于觀。
清明外暢，精肅中貫。
我儀圖之，三靈攸贊。
寧宗郊前朝獻景靈宮二十四首·再詣聖祖位用《乾安》。
作者：郊廟朝會歌辭
朝代：宋

肇基駿命，鞏右鴻業。
鼎玉龜符，垂固萬葉。
靈貺具臻，神光燁燁。
暉祚無疆，規重矩疊。
寧宗郊前朝獻景靈宮二十四首·升殿用《乾安》。
作者：郊廟朝會歌辭
朝代：宋

帝居瑶圖，璇題玉京。
日月經振，列宿上熒。
桂簋飶芬，瑚器華晶。
夤承禋祀，用戒昭明。
寧宗郊前朝獻景靈宮二十四首·奉饌用《吉安》。
作者：郊廟朝會歌辭
朝代：宋

我簋斯盈，我簠斯實。
或剝或烹，或燔或炙。
有殽既將，爲俎孔碩。
禮儀卒度，永錫爾極。
寧宗郊前朝獻景靈宮二十四首·徹饌用《吉安》。
作者：郊廟朝會歌辭
朝代：宋

房鉶陳列，室簋登奉。
告饗具歆，展徹惟拱。
祥光奕奕，嘉氣懞懞。
受嘏不諐，燕天之寵。
寧宗郊前朝獻景靈宮二十四首·文舞退、武舞進用《正安》。
作者：郊廟朝會歌辭
朝代：宋

持翟成象，秉朱就列。
旄乘整溢，鳳儀諧節。
揮舒皇文，歌蹈先烈。
合好效懽，福流有截。
寧宗郊前朝獻景靈宮二十四首·皇帝入門用《乾安》。
作者：郊廟朝會歌辭
朝代：宋

閟幄邃深，雲景杳冥。
天清日晬，展容玉庭。
締基發祥，希夷降靈。
神其來燕，是饗是聽。
寧宗郊前朝獻景靈宮二十四首·皇帝還位用《乾安》。聖祖位奉玉幣用《靈安》，高宗御製，見前。
作者：郊廟朝會歌辭
朝代：宋

桂宮耽耽，藻儀穆穆。
天回衮彩，風韶璜玉。
咸英皦亮，容典炳煜。
假我上靈，景命有僕。
寧宗郊前朝獻景靈宮二十四首·盥洗用《乾安》。
作者：郊廟朝會歌辭
朝代：宋

禮文有俶，祀事孔明。
將以潔告，允惟齊精。
自盥而往，聿觀厥成。
靈監下臨，天德其清。
寧宗郊前朝獻景靈宮二十四首·終獻用《沖安》。
作者：郊廟朝會歌辭
朝代：宋

靈輿蹇驤，畢觴泰筵。
貳饗允穆，祼將克竣。
垂恩儲祉，錫羨永年。
將以慶成，燕及皇天。
寧宗郊前朝獻景靈宮二十四首·詣望燎位用《乾安》。
作者：郊廟朝會歌辭
朝代：宋

厥初生民，淵濬唯祖。
芳薦既輟，明燎具舉。
德馨升聞，靈貺蕃詡。
懷濡上靈，佑周之祜。
寧宗郊前朝獻景靈宮二十四首·詣聖祖位用《乾安》。
作者：郊廟朝會歌辭
朝代：宋

維宋肖德，欽天顧右。
於皇道祖，丕釐靈祐。
葛藟殖繁，瓜瓞孕茂。
克昌厥後，世世孝奏。
寧宗郊前朝獻景靈宮二十四首·詣飲福位用《乾安》。
作者：郊廟朝會歌辭
朝代：宋

若木露英，清雲流霞。
蔓蔓芝秀，馮馮桂華。
綿瑞無疆，産嘏孔奢。
皇則受之，鞏我帝家。
寧宗郊前朝獻景靈宮二十四首·送真用《太安》。
作者：郊廟朝會歌辭
朝代：宋

雲車風馬，靈其來游。
天門軼蕩，神其莫留。
遺慶陰陰，祉發祥流。
康我有宋，與天匹休。
寧宗郊前朝獻景靈宮二十四首·還位用《乾安》。
作者：郊廟朝會歌辭
朝代：宋

烝哉我皇，繼天毓聖。
逆釐玄都，對越靈慶。
如天斯久，如日斯盛。
瑶圖濬邈，永隆駿命。
寧宗郊前朝獻景靈宮二十四首·還位用《乾安》。聖祖位酌獻用《祖安》，高宗御製，見前。
作者：郊廟朝會歌辭
朝代：宋

皇帝瑞慶，長發其祥。
纂系悠遠，遡源靈長。
德之克明，休烈有光。
配天作極，孝饗是將。
寧宗郊前朝獻景靈宮二十四首·還大次用《乾安》。
作者：郊廟朝會歌辭
朝代：宋

帝假于宮，彝承清祀。
天暉臨幄，宸衛森峙。
行繇大室，旋趨紫畤。
率禮不違，式旉靈祉。
寧宗郊前朝獻景靈宮二十四首·降殿用《乾安》。
作者：郊廟朝會歌辭
朝代：宋

璇庭爛景，紫殿流光。
禮洽乾回，福應日昌。
聖系厖鴻，景命溥將。
德茂功成，率祀無疆。
寧宗郊前朝獻景靈宮二十四首·飲福酒用《報安》。
作者：郊廟朝會歌辭
朝代：宋

旨酒惟蘭，勺漿惟椒。
福流瓚斝，光燭琨瑶。
拜貺清宮，凝輝慶霄。
神其如在，徘徊招摇。
寧宗郊祀二十九首
作者：郊廟朝會歌辭
朝代：宋

合祀丘澤，登侑祖宗。
顧諟惟精，靈承惟恭。
有嚴皇儀，有莊帝容。
監于克誠，肅肅雍雍。
寧宗郊祀二十九首·亞獻用《正安》。
作者：郊廟朝會歌辭
朝代：宋

帝臨中壇，神從八陛。
華玉展瑞，明馨薦醴。
亦有嘉德，克相盛禮。
獻茲重觴，降福瀰瀰。
寧宗郊祀二十九首·入小次用《乾安》。
作者：郊廟朝會歌辭
朝代：宋

聽惟饗德，監惟棐忱。
顧諟思明，靈承思欽。
永言端蒞，肅對下臨。
上帝是皇，毋貳爾心。
寧宗郊祀二十九首·再升壇。
作者：郊廟朝會歌辭
朝代：宋

紫壇嶽立，神光夜燭。
有儼旒采，有鸞佩玉。
霄垠顧佑，祖宗熙穆。
對越不忘，俾爾戩穀。
寧宗郊祀二十九首·再詣盥洗。
作者：郊廟朝會歌辭
朝代：宋

帝登初觴，禮嚴再盥。
精明顯昭，齊顒洞貫。
靈娭留俞，神光炳煥。
我宋受福，永壽於萬。
寧宗郊祀二十九首·出小次用《乾安》。
作者：郊廟朝會歌辭
朝代：宋

孝奏展成，熙儀畢薦。
光流桂俎，祥衍椒奠。
風管晨凝，雲容天轉。
拜貺于郊，右序詒燕。
寧宗郊祀二十九首·升壇用《乾安》。
作者：郊廟朝會歌辭
朝代：宋

崇臺穹窿，高靈下墮。
慶陰彷彿，從坐嶪峨。
宵昇于丘，時通權火。
維天之命，百祿是荷。
寧宗郊祀二十九首·尚書奉俎。
作者：郊廟朝會歌辭
朝代：宋

列俎孔陳，嘉籩維實。
鼎煁陽燧，玉流星液。
我牲既碩，我薦既苾。
神監下昭，安坐翔吉。
寧宗郊祀二十九首·尚書徹豆用《熙安》。
作者：郊廟朝會歌辭
朝代：宋

蘭豆既升，簠簋既登。
禮備俎實，饗貴牲𦞪。
時乃告徹，器用畢興。
祚我皇基，介福是膺。
寧宗郊祀二十九首·文舞退、武舞進用《正安》。
作者：郊廟朝會歌辭
朝代：宋

羽籥陳容，干戚按節。
德閑而泰，功勞而决。
虞我神祇，揚我謨烈。
盡美盡善，福流有截。
寧宗郊祀二十九首·皇帝盥洗用《乾安》。
作者：郊廟朝會歌辭
朝代：宋

皇帝儉勤，盥用陶瓦。
禮神頌祗，奠幣獻斝。
月鑑陰肅，醴液融冶。
挹彼注茲，禮無違者。
寧宗郊祀二十九首·終獻用《正安》。
作者：郊廟朝會歌辭
朝代：宋

敬事天地，升侑祖宗。
陳盥于三，介觴之重。
秉德翼翼，有來雍雍。
相予祀事，福嘏日溶。
寧宗郊祀二十九首·詣望燎位用《乾安》。
作者：郊廟朝會歌辭
朝代：宋

莫神乎天，陽噓而生。
日月星辰，皆乾之精。
肆求厥類，與陽俱升。
眡燎于壇，展也大成。
寧宗郊祀二十九首·詣望瘞位用《乾安》。
作者：郊廟朝會歌辭
朝代：宋

地載萬物，陰翕而成。
山嶽河瀆，皆坤之靈。
克肖其象，與陰俱凝。
眡瘞于坎，思求厥成。
寧宗郊祀二十九首·詣飲福位用《乾安》。
作者：郊廟朝會歌辭
朝代：宋

所饗惟清，所欽惟馨。
靈喜留俞，天景窈冥。
福祿來成，福祿來寧。
皇用時斂，壽我慈庭。
寧宗郊祀二十九首·送神用《景安》。
作者：郊廟朝會歌辭
朝代：宋

神輔有德，來燕來娭。
禮薦熙成，三靈逆釐。
神饗有道，言旋言歸。
福祉咸蒙，百世本支。
寧宗郊祀二十九首·還位。
作者：郊廟朝會歌辭
朝代：宋

肅肅禮度，鋗鋗宮奏。
天行徐謐，皇儀昭懋。
光連重璧，物備簋豆。
於皇以饗，無聲無臭。
寧宗郊祀二十九首·還位用《乾安》。
作者：郊廟朝會歌辭
朝代：宋

璇圖天深，鼎文日輝。
慶流皇家，象炳紫微。
乾回冕旒，雲煥衮衣。
何千萬年，式于九圍。
寧宗郊祀二十九首·還位用《乾安》。
作者：郊廟朝會歌辭
朝代：宋

甘露流英，卿雲舒采。
靈俞有喜，神光晻曖。
穆穆來蒞，洋洋如在。
帝用居歆，澤及四海。
寧宗郊祀二十九首·還內用《乾安》。
作者：郊廟朝會歌辭
朝代：宋

八神呵蹕，千官景從。
回軫還衡，祲威盛容。
妥飾芝鳳，御朝雲龍。
歸壽慈闈，敷時民雍。
寧宗郊祀二十九首·還大次用《乾安》。
作者：郊廟朝會歌辭
朝代：宋

福方流胙，祈方欽柴。
鹵簿載肅，球架允諧。
帝祉具臨，皇靈允懷。
遄御于次，降福孔皆。
寧宗郊祀二十九首·降壇。
作者：郊廟朝會歌辭
朝代：宋

帝饗于郊，一精二純。
紫觚陟降，嘉玉妥陳。
神方留娭，瑞貺紛綸。
申錫無疆，螽斯振振。
寧宗郊祀二十九首·降壇用《乾安》。
作者：郊廟朝會歌辭
朝代：宋

天容澄謐，景氣晏和。
瓚斝薦醇，鋗璆叶歌。
帝降庭止，夜其如何。
神助之休，宜爾衆多。
寧宗郊祀二十九首·降壇用《乾安》。
作者：郊廟朝會歌辭
朝代：宋

天錫多祉，皇受五福。
言瞻瑶壇，迄奉瑄玉。
昭星炳燿，元氣回復。
帝儀載旋，有嘉穆穆。
寧宗郊祀二十九首·飲福用《禧安》。
作者：郊廟朝會歌辭
朝代：宋

瓚斝觩䚧，觥罍氤氳。
有醴惟香，有酒惟欣。
肸蠁豐融，懿懿芬芬。
我龍受之，如川如雲。
寶祐二年皇子冠二十首·其一
作者：郊廟朝會歌辭
朝代：宋

於皇帝德，乃聖乃神。
本支百世，立愛惟親。
敬共冠事，以明人倫。
承天右序，休命用申。
寶祐二年皇子冠二十首·其一〇
作者：郊廟朝會歌辭
朝代：宋

帝子惟賢，懋昭厥德。
跪冠于房，玄冠有特。
鼓鐘喤喤，威儀抑抑。
百禮既洽，祚我王國。
寶祐二年皇子冠二十首·其一一
作者：郊廟朝會歌辭
朝代：宋

有賓在筵，有尊在戶。
磬管將將，醮禮時舉。
跪觴祝辭，以永燕譽。
寶祚萬年，磐石鞏固。
寶祐二年皇子冠二十首·其一七
作者：郊廟朝會歌辭
朝代：宋

皇王烝哉，令聞不已。
燕翼有謀，冠醮有禮。
百僚在庭，遹相厥事。
頌聲所同，嘉受帝祉。
寶祐二年皇子冠二十首·其一三
作者：郊廟朝會歌辭
朝代：宋

冠醮之義，匪酬匪酌。
于戶之西，敬共以恪。
金石相宣，冠醮相錯。
帝祉之受，施及家國。
寶祐二年皇子冠二十首·其一九
作者：郊廟朝會歌辭
朝代：宋

玄衮黼裳，垂徽永世。
勉勉成德，是在元子。
胙土南賓，厥旨孔懿。
充一忠字，作百無愧。
寶祐二年皇子冠二十首·其一二
作者：郊廟朝會歌辭
朝代：宋

復爻肇祥，震維標德。
乃共皮弁，其儀不忒。
體正色齊，維民之則。
璇霄眷佑，國壽箕翼。
寶祐二年皇子冠二十首·其一五
作者：郊廟朝會歌辭
朝代：宋

席于賓階，禮義以興。
受爵執爵，多福以膺。
匪惟服加，德加愈升。
匪惟德加，壽加愈增。
寶祐二年皇子冠二十首·其一八
作者：郊廟朝會歌辭
朝代：宋

青社分封，前星啟燄。
繁弱綏章，厥光莫揜。
容稱其德，蓄學之驗。
芳譽敷華，大圭無玷。
寶祐二年皇子冠二十首·其一六
作者：郊廟朝會歌辭
朝代：宋

命服煌煌，跬步中度。
慶輯皇闈，化行海宇。
禮具樂成，惕若戒懼。
寶璐厥躬，有秩斯祜。
寶祐二年皇子冠二十首·其一四
作者：郊廟朝會歌辭
朝代：宋

善頌善禱，三加彌尊。
爵弁峨峨，介珪溫溫。
陽德方長，成德允存。
燕及君親，厥祉孔蕃。
寶祐二年皇子冠二十首·其七
作者：郊廟朝會歌辭
朝代：宋

吉圭休成，其日南至。
天子有詔，冠爾皇嗣。
爲國之本，隆邦之禮。
拜而受之，式共敬止。
寶祐二年皇子冠二十首·其三
作者：郊廟朝會歌辭
朝代：宋

禮國之本，冠禮之始。
賓升自西，維賓之位。
于著於阼，維子之義。
厥惟欽哉，敬以從事。
寶祐二年皇子冠二十首·其九
作者：郊廟朝會歌辭
朝代：宋

秩秩賓筵，籩豆孔嘉。
帝子至止，衿纓振華。
周旋陟降，禮行三加。
成人有德，匪驕匪奢。
寶祐二年皇子冠二十首·其二
作者：郊廟朝會歌辭
朝代：宋

豐芑詒謀，建爾元子。
揆禮儀年，筮賓敬事。
八音克諧，嘉賓至止。
于以冠之，成其福履。
寶祐二年皇子冠二十首·其二〇
作者：郊廟朝會歌辭
朝代：宋

愛始於親，聖盡倫兮。
元子冠字，邦禮成兮。
天步舒徐，皇心寧兮。
家人之吉，億萬春兮。
寶祐二年皇子冠二十首·其五
作者：郊廟朝會歌辭
朝代：宋

有來振振，月重輪兮。
瑜玉在佩，綦組明兮。
左徵右羽，德結旌兮。
步中采薺，矩彠循兮。
寶祐二年皇子冠二十首·其八
作者：郊廟朝會歌辭
朝代：宋

茲惟阼階，厥義有在。
歷階而升，敬謹將冠。
經訓昭昭，邦儀粲粲。
正纚賓筵，壽考未艾。
寶祐二年皇子冠二十首·其六
作者：郊廟朝會歌辭
朝代：宋

我有嘉賓，直大以方。
亦既至止，厥德用光。
冠而字之，厥義孔彰。
表裏純備，黄耇無疆。
寶祐二年皇子冠二十首·其四
作者：郊廟朝會歌辭
朝代：宋

路寢闢門，黼坐恭己。
群公在庭，所重維禮。
正心齊家，以燕翼子。
於萬斯年，王心載喜。
崇恩太后升祔十四首·亞獻用《神安》。
作者：郊廟朝會歌辭
朝代：宋

嬪于潜邸，爰正坤儀。
關雎化被，思齊名垂。
柔德益茂，家邦以熙。
皇心追崇，永羞牲粢。
崇恩太后升祔十四首·入門用《顯安》。
作者：郊廟朝會歌辭
朝代：宋

俔天生德，作配元符。
儀刑壺則，輔佐帝圖。
登崇廟祏，勒號璠璵。
烝嘗億載，皇極之扶。
崇恩太后升祔十四首·升降殿用《熙安》。
作者：郊廟朝會歌辭
朝代：宋

笙簫紛如，陟彼廟庭。
鏘鏘佩玉，懷茲先靈。
神保聿止，音容杳冥。
繁禧是介，萬年惟寧。
崇恩太后升祔十四首·徹豆用《成安》。
作者：郊廟朝會歌辭
朝代：宋

鏘洋純繹，於論鼓鍾。
周旋陟降，齊莊肅容。
維罍既旨，維籩伊豐。
歌徹以雍，介福來崇。
崇恩太后升祔十四首·神主升殿用《顯安》。
作者：郊廟朝會歌辭
朝代：宋

曰嬪于京，天作之配。
進賢審官，克勤其志。
於穆清廟，本仁祖義。
億萬斯年，神靈攸暨。
崇恩太后升祔十四首·終獻用《儀安》。
作者：郊廟朝會歌辭
朝代：宋

珩璜之貴，褘褕之尊。
天作之合，內治慈溫。
元良鍾慶，祉福乾坤。
以享以祀，事亡如存。
崇恩太后升祔十四首·罍洗用《嘉安》。
作者：郊廟朝會歌辭
朝代：宋

列爵陳俎，芬芳和羹。
摐金擊石，洋洋和聲。
禮行伊始，我德惟明。
既盥而往，於昭斯誠。
崇恩太后升祔十四首·退文舞、進武舞用《昭安》。
作者：郊廟朝會歌辭
朝代：宋

翩然干戚，揚庭陳階。
文以經緯，武以威懷。
其張其弛，節與音諧。
迄茲獻享，妥靈綏來。
崇恩太后升祔十四首·送神用《興安》。
作者：郊廟朝會歌辭
朝代：宋

黍稷維馨，虡業充庭。
既欽既戒，靈心是承。
顧予烝嘗，言從之邁。
申錫無疆，是用大介。
崇恩太后升祔十四首·酌獻用《茲安》。
作者：郊廟朝會歌辭
朝代：宋

雝雝玉佩，清酤惟良。
粢盛具列，有飶其香。
懷其徽範，德洽無疆。
於茲燕止，降福穰穰。
常祀五享三首·太尉奠瓚用《嘉安》。
作者：郊廟朝會歌辭
朝代：宋

有秩時祀，匪怠匪瀆。
有來宗工，載祗載肅。
厥作祼將，流黄瓚玉。
是享是宜，永綏多福。
常祀五享三首·迎神用《興安》。九變。
作者：郊廟朝會歌辭
朝代：宋

奕奕清廟，昭穆定位。
霜露增感，粢盛潔祭。
神靈來格，福祉攸暨。
追孝奉先，本支百世。
常祀五享三首·送神用《興安》。
作者：郊廟朝會歌辭
朝代：宋

皇祖皇考，配帝配天。
駿奔顯相，神保言旋。
祝以孝告，嘏以慈宣。
去來永慕，宗事惟虔。
常祀皇地祇五首·升降用《正安》。
作者：郊廟朝會歌辭
朝代：宋

禮經之重，祭典爲宗。
上公攝事，登降彌恭。
庶品豐潔，令儀肅雍。
百祥萃止，維吉之從。
常祀皇地祇五首·奉俎用《豐安》。
作者：郊廟朝會歌辭
朝代：宋

禮崇禋祀，神鑒孔明。
牲牷博腯，以炰以烹。
馨香蠲潔，品物惟精。
錫以純嘏，享茲至誠。
常祀皇地祇五首·迎神用《寧安》。八變。
作者：郊廟朝會歌辭
朝代：宋

坤元之德，光大無疆。
一氣交感，百物阜昌。
吉蠲致享，精明是將。
介茲景福，鼎祚靈長。
常祀皇地祇五首·退文舞、迎武舞用《威安》。
作者：郊廟朝會歌辭
朝代：宋

進旅退旅，載揚干揚。
不愆于儀，容服有章。
式綏式侑，神保是聽。
鼓之舞之，神永安寧。
常祀皇地祇五首·送神用《寧安》。
作者：郊廟朝會歌辭
朝代：宋

物備百嘉，樂周八變。
克誠是享，明德斯薦。
神鑒孔昭，蕃禧錫羨。
回馭飄然，邈不可見。
建隆乾德朝會樂章二十八首 上壽用《禧安》。 其一
作者：郊廟朝會歌辭
朝代：宋

乾健爲君，坤柔曰臣。
惟其臣子，克奉君親。
永御皇極，以綏兆民。
稱觴獻壽，山岳嶙峋。
建隆乾德朝會樂章二十八首 上壽用《禧安》。 其二
作者：郊廟朝會歌辭
朝代：宋

舜韶更奏，堯酒浮觴。
皇情載懌，洪算無疆。
基隆郟鄏，德茂陶唐。
山巍日煥，地久天長。
建隆乾德朝會樂章二十八首 又六變。 其一
作者：郊廟朝會歌辭
朝代：宋

宸扆威容盛，聲明禮樂宣。
九州臻禹會，萬國戴堯天。
貢職輸琛賮，皇猷煥簡編。
含和均暢茂，鴻慶結非煙。
建隆乾德朝會樂章二十八首 又六變。 其一
作者：郊廟朝會歌辭
朝代：宋

惕厲日乾乾，潜蟠或躍淵。
伐謀參上策，受鉞總中堅。
田訟歸周日，民謠戴舜年。
風雲自冥感，嘉會翼飛天。
建隆乾德朝會樂章二十八首 又六變。 其三
作者：郊廟朝會歌辭
朝代：宋

螭階聊載筆，紀瑞軼唐虞。
丹鳳儀金奏，黄龍負寶圖。
羣材薪棫樸，仁政煦蒲盧。
蕩蕩巍巍德，豚魚信自孚。
建隆乾德朝會樂章二十八首 又六變。 其三
作者：郊廟朝會歌辭
朝代：宋

蠢茲淮海帥，保據毒黎苗。
不悟龍興漢，猶同犬吠堯。
六師方雨施，孤壘自冰消。
千載逢嘉運，華夷奉聖朝。
建隆乾德朝會樂章二十八首 又六變。 其二
作者：郊廟朝會歌辭
朝代：宋

壺關方逆命，投袂起親征。
虎旅聊攻伐，梟巢遽蕩平。
天威清朔漠，仁澤被黎氓。
按節皇輿復，洋洋載頌聲。
建隆乾德朝會樂章二十八首 又六變。 其二
作者：郊廟朝會歌辭
朝代：宋

朝會儼威儀，司常建九旗。
舞容分綴兆，文物辨威蕤。
運格桃林牧，祥開洛水龜。
帝功潜日用，化俗自登熙。
建隆乾德朝會樂章二十八首 又六變。 其五
作者：郊廟朝會歌辭
朝代：宋

席卷定巴邛，西遐盡率從。
岷峨難負阻，江漢自朝宗。
述職方舟集，驅車九折通。
粲然書國史，冠古耀豐功。
建隆乾德朝會樂章二十八首 又六變。 其五
作者：郊廟朝會歌辭
朝代：宋

聖皇臨大寶，八表湊才賢。
經緯文天賦，剛柔德日宣。
建邦隆柱石，造物運陶甄。
共致升平業，綿長保億年。
建隆乾德朝會樂章二十八首 又六變。 其六
作者：郊廟朝會歌辭
朝代：宋

神化妙無方，巍巍邁百王。
鶴書搜隠逸，龍陛策賢良。
拱揖朝羣后，賓筵闢四方。
洪圖基億載，淳曜德彌光。
建隆乾德朝會樂章二十八首 又六變。 其六
作者：郊廟朝會歌辭
朝代：宋

銳旅慶回旋，邊防盡晏然。
鍵櫜方偃武，飛將亦韜弦。
震曜資平壘，文明協麗天。
洸洸成大業，赫奕在青編。
建隆乾德朝會樂章二十八首 又六變。 其四
作者：郊廟朝會歌辭
朝代：宋

上游荆楚要，澤國洞庭深。
自識同文世，皆迴拱極心。
一戎聊杖鉞，九土盡輸金。
大定功成後，薰風入舜琴。
建隆乾德朝會樂章二十八首 又六變。 其四
作者：郊廟朝會歌辭
朝代：宋

接聖宅神都，方來五達區。
國賢熙帝載，靈命握乾符。
至化當純被，斯文益誕敷。
車書今混一，聖治奉三無。
建隆乾德朝會樂章二十八首 第二盞畢用《天下大定》。 其一
作者：郊廟朝會歌辭
朝代：宋

皇猷敷八表，武誼肅三邊。
蘭錡韜兵日，靈臺偃伯年。
奉珍皆述職，削衽盡朝天。
功德超前古，音徽播管弦。
建隆乾德朝會樂章二十八首 第二盞畢用《天下大定》。 其二
作者：郊廟朝會歌辭
朝代：宋

伐叛天威震，恢疆帝業多。
削平侔肅殺，涵煦極陽和。
蹈厲觀周舞，風雲入漢歌。
功成推大定，歸馬偃琱戈。
建隆乾德朝會樂章二十八首 羣臣第一盞畢作《玄德升聞》。 其一
作者：郊廟朝會歌辭
朝代：宋

治定資神武，功成顯睿文。
貢輸庭實旅，朝會羽儀分。
偃革千年運，垂衣萬乘君。
孰知堯舜力，明德自升聞。
建隆乾德朝會樂章二十八首 羣臣第一盞畢作《玄德升聞》。 其二
作者：郊廟朝會歌辭
朝代：宋

約法皇綱正，崇文寶曆昌。
遒人振木鐸，農器鑄干將。
瑞日含王宇，卿雲藹帝鄉。
萬邦成一統，鴻祚與天長。
建隆乾德朝會樂章二十八首 羣臣舉酒用《正安》。 其一
作者：郊廟朝會歌辭
朝代：宋

戶牖嚴丹扆，鵷鸞簉紫庭。
懇祈南岳壽，勢拱北辰星。
得士於茲盛，基邦固以寧。
誠明一何至，金石與丹青。
建隆乾德朝會樂章二十八首 羣臣舉酒用《正安》。 其三
作者：郊廟朝會歌辭
朝代：宋

待漏造王庭，威儀盛莫京。
紛綸簪組列，清越佩環聲。
禮飲終三爵，韶音畢九成。
永同鳬藻樂，千載奉升平。
建隆乾德朝會樂章二十八首 羣臣舉酒用《正安》。 其二
作者：郊廟朝會歌辭
朝代：宋

簪紱若雲屯，晨趨閶闔門。
侁侁羅禹會，濟濟奉堯罇。
周禮觀明備，天儀仰睟溫。
高卑陳表著，同拱帝王尊。
建隆乾德朝會樂章二十八首·公卿入門用《正安》。
作者：郊廟朝會歌辭
朝代：宋

堯天協紀，舜日揚光。
淑慎爾止，率由舊章。
佩環濟濟，金石鏘鏘。
威儀炳煥，至德昭彰。
建隆乾德朝會樂章二十八首·皇帝升座用《隆安》。
作者：郊廟朝會歌辭
朝代：宋

天臨有赫，上法乾元。
鏗鏘六樂，儼恪千官。
皇儀允肅，玉坐居尊。
文明在御，禮備誠存。
建隆乾德朝會樂章二十八首·皇帝舉酒第一盞用《白龜》。
作者：郊廟朝會歌辭
朝代：宋

聖德昭宣，神龜出焉。
載白其色，或游于川。
名符在沼，瑞應巢蓮。
登歌丹陛，紀異靈篇。
建隆乾德朝會樂章二十八首·第三盞用《紫芝》。
作者：郊廟朝會歌辭
朝代：宋

煌煌茂英，不根而生。
蒲茸奪色，銅池著名。
晨敷表異，三秀分榮。
書于瑞典，光我文明。
建隆乾德朝會樂章二十八首·第二盞用《甘露》。
作者：郊廟朝會歌辭
朝代：宋

天德冥應，仁澤載濡。
其甘如醴，其凝若珠。
雲表潜結，顥英允敷。
降于竹柏，永昭瑞圖。
建隆乾德朝會樂章二十八首·第五盞用《玉兔》。
作者：郊廟朝會歌辭
朝代：宋

盛德好生，網開三面。
明視標奇，昌辰乃見。
育質雪園，淪精月殿。
著於樂章，色含江練。
建隆乾德朝會樂章二十八首·第四盞用《嘉禾》。
作者：郊廟朝會歌辭
朝代：宋

嘉彼合穎，致貢升平。
異標南畝，瑞應西成。
德至于地，皇祇效靈。
和同之象，煥發祥經。
建隆以來祀享太廟十六首·亞獻用《正安》。
作者：郊廟朝會歌辭
朝代：宋

已象文治，乃觀武成。
進退可度，威儀克明。
建隆以來祀享太廟十六首·又用《玉烏》。
作者：郊廟朝會歌辭
朝代：宋

素烏爰止，淳精允臧。
名符瑞牒，色應金方。
潔白容與，翹英奮揚。
孝思攸感，皇德逾張。
建隆以來祀享太廟十六首·又用《馴象》。
作者：郊廟朝會歌辭
朝代：宋

嘉彼馴象，來歸帝鄉。
南州毓質，中區效祥。
仁格巨獸，德柔遐荒。
有感斯應，神化無方。
建隆以來祀享太廟十六首·太宗室用《大盛》。
作者：郊廟朝會歌辭
朝代：宋

赫赫皇運，明明太宗。
四隩咸暨，一變時雍。
睿文炳煥，聖德溫恭。
千齡萬祀，永播笙鏞。
建隆以來祀享太廟十六首·太祖室用《大定》。
作者：郊廟朝會歌辭
朝代：宋

猗歟太祖，受命于天。
化行區宇，功溢簡編。
武威震耀，文德昭宣。
開基垂統，億萬斯年。
建隆以來祀享太廟十六首·奉俎用《豐安》。
作者：郊廟朝會歌辭
朝代：宋

維犧維牲，以炰以烹。
植其鞉鼓，潔彼鉶羹。
孔碩茲俎，於穆厥聲。
肅雍顯相，福祿來成。
建隆以來祀享太廟十六首·奠瓚用《瑞木》。
作者：郊廟朝會歌辭
朝代：宋

木符啟瑞，著象成文。
於昭大號，協應明君。
靈命有屬，鴻禧洞分。
歌以升薦，休嘉洽聞。
建隆以來祀享太廟十六首·宣祖室用《大慶》。
作者：郊廟朝會歌辭
朝代：宋

艱難積行，綿長鍾慶。
同人之時，得主乃定。
既敘宗祧，乃修舞詠。
經武開先，永昭丕命。
建隆以來祀享太廟十六首·徹豆用《豐安》。
作者：郊廟朝會歌辭
朝代：宋

肥腯之牲，既析既薦。
鬰鬯之酒，已酌已獻。
祝辭亦陳，和奏斯徧。
享禮具舉，徹其有踐。
建隆以來祀享太廟十六首·皇帝行用《隆安》。
作者：郊廟朝會歌辭
朝代：宋

工祝升階，賓尸在位。
祗達孝思，允修毖祀。
顯相有儀，克恭乃事。
儼恪其容，通此精意。
建隆以來祀享太廟十六首·終獻用《正安》。
作者：郊廟朝會歌辭
朝代：宋

常武徂征，詩人所稱。
總干山立，厥象伊凝。
建隆以來祀享太廟十六首·翼祖室用《大順》。
作者：郊廟朝會歌辭
朝代：宋

明明我祖，積德攸宜。
肇繼瓜瓞，將隆本支。
爰資慶緒，式昭帝基。
於穆清廟，永洽重熙。
建隆以來祀享太廟十六首·迎神用《禮安》。
作者：郊廟朝會歌辭
朝代：宋

肅肅清廟，奉祠來詣。
格思之靈，如在之祭。
克謹威儀，載嚴容衛。
降福孔皆，以克永世。
建隆以來祀享太廟十六首·酌獻僖祖室用《大善》。
作者：郊廟朝會歌辭
朝代：宋

湯湯洪河，經啟長源。
鬰鬰嘉木，挺生本根。
大哉崇基，出乎慶門。
發祥垂裕，永世貽孫。
建隆以來祀享太廟十六首·順祖室用《大寧》。
作者：郊廟朝會歌辭
朝代：宋

元鍾九千，生於仲呂。
崇臺九層，起於累土。
赫日之升，明夷爲主。
孝孫作帝，式由祖武。
建隆以來祀享太廟十六首·飲福用《禧安》。
作者：郊廟朝會歌辭
朝代：宋

嘉粟旨酒，博腯牲牷。
神鑒孔昭，享茲吉蠲。
夙夜毖祀，孝以奉先。
永錫純嘏，功格于天。
建隆御樓三首《宋史·樂志》一：乾德六年，和峴言：按《開元禮》，郊祀，車駕還宮，入嘉德門奏《采茨之樂》，入太極門奏《太和之樂》。今郊祀禮畢，登樓肆赦然後還宮，宮縣但用《隆安》，不用《采茨》，其《隆安》樂章本是御殿之辭。伏詳《禮》意，《隆安之樂》自內而出，《采茨之樂》自外而入，若不並用，有失舊典。羣從之。·升坐用《隆安》。
作者：郊廟朝會歌辭
朝代：宋

禋祀畢圓丘，嘉辰慶澤流。
天儀臨觀魏，盛禮藹風猷。
洋溢歡聲動，氛氳瑞氣浮。
上穹垂眷佑，邦國擁鴻休。
建隆御樓三首《宋史·樂志》一：乾德六年，和峴言：按《開元禮》，郊祀，車駕還宮，入嘉德門奏《采茨之樂》，入太極門奏《太和之樂》。今郊祀禮畢，登樓肆赦然後還宮，宮縣但用《隆安》，不用《采茨》，其《隆安》樂章本是御殿之辭。伏詳《禮》意，《隆安之樂》自內而出，《采茨之樂》自外而入，若不並用，有失舊典。羣從之。·南郊回仗駕至樓前用《采茨》。
作者：郊廟朝會歌辭
朝代：宋

高煙升太一，明祀達乾坤。
天仗回嶢闕，皇輿入應門。
簪裳如霧集，車騎若雲屯。
兆庶皆翹首，巍巍萬乘尊。
建隆御樓三首《宋史·樂志》一：乾德六年，和峴言：按《開元禮》，郊祀，車駕還宮，入嘉德門奏《采茨之樂》，入太極門奏《太和之樂》。今郊祀禮畢，登樓肆赦然後還宮，宮縣但用《隆安》，不用《采茨》，其《隆安》樂章本是御殿之辭。伏詳《禮》意，《隆安之樂》自內而出，《采茨之樂》自外而入，若不並用，有失舊典。羣從之。·降坐用《隆安》。
作者：郊廟朝會歌辭
朝代：宋

華纓就列，左衽來王。
帝儀炳煥，大樂鏗鏘。
禮成嶢闕，言旋未央。
一人有慶，萬壽無疆。
建隆郊祀八首·亞獻、終獻用《正安》。
作者：郊廟朝會歌辭
朝代：宋

謂天蓋高，其聽孔卑。
聞樂歆德，介以福禧。
建隆郊祀八首·奉俎用《豐安》。
作者：郊廟朝會歌辭
朝代：宋

笙鏞備樂，繭栗陳牲。
乃迎芳俎，以薦高明。
建隆郊祀八首·奠玉幣用《嘉安》。
作者：郊廟朝會歌辭
朝代：宋

嘉玉制幣，以通神明。
神不享物，享于克誠。
建隆郊祀八首·皇帝升降用《隆安》。
作者：郊廟朝會歌辭
朝代：宋

步武舒遲，陞壇肅祗。
其容允若，于禮攸宜。
建隆郊祀八首·送神用《高安》。
作者：郊廟朝會歌辭
朝代：宋

倏兮而來，忽兮而迴。
雲馭杳邈，天門洞開。
建隆郊祀八首·酌獻用《禧安》。
作者：郊廟朝會歌辭
朝代：宋

丹雲之爵，金龍之杓。
挹于尊罍，是曰清酌。
建隆郊祀八首·降神用《高安》。
作者：郊廟朝會歌辭
朝代：宋

在國南方，時維就陽。
以祈帝祉，式致民康。
豆籩鼎俎，金石絲簧。
禮行樂奏，皇祚無疆。
建隆郊祀八首·飲福用《禧安》。
作者：郊廟朝會歌辭
朝代：宋

潔茲五齊，酌彼六尊。
致誠斯至，率禮彌敦。
以介景福，永隆后昆。
重熙累洽，帝道攸尊。
御樓·其一
作者：郊廟朝會歌辭
朝代：宋

五輅鳴鸞，八神警蹕。
天官景從，莫不祗栗。
祲威盛容，昭哉祖述。
祚我無疆，叶氣充溢。
御樓·其三
作者：郊廟朝會歌辭
朝代：宋

重城春滿，雙闕雲浮。
將披雉扇，載儼珠旒。
叶風應律，文德懷柔。
溥天率土，惠澤咸周。
御樓·其二
作者：郊廟朝會歌辭
朝代：宋

青壇帝籍，在國之東。
薦籩執耜，率禮和容。
鳴鸞回蹕，瑞氣凝空。
萬方瞻仰，百順來同。
御樓·其四
作者：郊廟朝會歌辭
朝代：宋

恩覃春煦，令布風馳。
聲名昭晰，文物葳蕤。
重森寶扇，將降端闈。
永光國典，翕受天祺。
慶元三年奉上孝宗徽號三首·上徽號用《顯安》。
作者：郊廟朝會歌辭
朝代：宋

金石充庭，珩璜在列。
繪畫乾坤，形容日月。
巍巍功德，顯顯謨烈。
垂億萬年，鴻徽昭揭。
慶元三年奉上孝宗徽號三首·冊寶入門用《顯安》。
作者：郊廟朝會歌辭
朝代：宋

巍巍孝廟，聖德天通。
同符藝祖，克紹高宗。
有儀有冊，載推載崇。
鏤玉繩金，登奉祏宮。
慶元三年奉上孝宗徽號三首·冊寶升殿用《顯安》。
作者：郊廟朝會歌辭
朝代：宋

文金晶熒，冊玉輝潤。
統紹乎堯，德全于舜。
勤崇推高，子孝孫順。
冠德百王，萬年垂訓。
慶元二年恭上太皇太后皇太后太上皇帝太上皇后尊號二十四首·其一
作者：郊廟朝會歌辭
朝代：宋

天擁帝家，澤流子孫。
三宮燕胥，四海崇尊。
聲諧韶濩，輝燭瑶琨。
維皇緝熙，耀德乾坤。
慶元二年恭上太皇太后皇太后太上皇帝太上皇后尊號二十四首·其一〇
作者：郊廟朝會歌辭
朝代：宋

新庭靖安，祖后燕怡。
有開聖謀，累崇天基。
典章文明，聲容葳蕤。
御于邦家，曰壽曰慈。
慶元二年恭上太皇太后皇太后太上皇帝太上皇后尊號二十四首·其一一
作者：郊廟朝會歌辭
朝代：宋

三禮崇容，八鑾警衛。
有來辰儀，闡徽媯汭。
璇宮肅雍，藻景澄霽。
文子文孫，本支百世。
慶元二年恭上太皇太后皇太后太上皇帝太上皇后尊號二十四首·其一七
作者：郊廟朝會歌辭
朝代：宋

上帝有赫，百靈效祥。
儲祉垂恩，錫年降康。
皇儀睟溫，帝躬肅莊。
三宮齊懽，地久天長。
慶元二年恭上太皇太后皇太后太上皇帝太上皇后尊號二十四首·其一三
作者：郊廟朝會歌辭
朝代：宋

文母曼壽，載錫之光。
總集瑞命，宜君宜王。
惠以仁顯，慈以德彰。
保佑子孫，受福無疆。
慶元二年恭上太皇太后皇太后太上皇帝太上皇后尊號二十四首·其一九
作者：郊廟朝會歌辭
朝代：宋

父尊母親，天涵地育。
燕我翼子，景命有僕。
得名得壽，如金如玉。
子孫千億，成其厚福。
慶元二年恭上太皇太后皇太后太上皇帝太上皇后尊號二十四首·其一二
作者：郊廟朝會歌辭
朝代：宋

堯門疊瑞，姒幄齊輝。
重坤靖夷，麗冊華徽。
天子仁聖，禮文弗違。
福壽康寧，同燕層闈。
慶元二年恭上太皇太后皇太后太上皇帝太上皇后尊號二十四首·其一五
作者：郊廟朝會歌辭
朝代：宋

宋有明德，天保佑之。
以壽繼壽，以慈廣慈。
聲文宣昭，福祉茂綏。
神孫之休，燕及華夷。
慶元二年恭上太皇太后皇太后太上皇帝太上皇后尊號二十四首·其一八
作者：郊廟朝會歌辭
朝代：宋

夏典稽瑞，禹玉含淳。
追琢有章，溫潤孔純。
聖底于安，壽綿於仁。
太上立德，自天其申。
慶元二年恭上太皇太后皇太后太上皇帝太上皇后尊號二十四首·其一六
作者：郊廟朝會歌辭
朝代：宋

大安耽耽，興慶崇崇。
維皇之尊，與天比隆。
非心閒燕，文命延鴻。
欲報之恩，禮縟儀豐。
慶元二年恭上太皇太后皇太后太上皇帝太上皇后尊號二十四首·其一四
作者：郊廟朝會歌辭
朝代：宋

華鸞編玉，文螭液金。
頌德摛英，揚徽嗣音。
紫幄天開，翠華日臨。
歲歲年年，如周太任。
慶元二年恭上太皇太后皇太后太上皇帝太上皇后尊號二十四首·其七
作者：郊廟朝會歌辭
朝代：宋

曾孫致養，五福駢臻。
太極所運，兩儀三辰。
輝光日新，啟佑後人。
永翼瑶圖，億萬堯春。
慶元二年恭上太皇太后皇太后太上皇帝太上皇后尊號二十四首·其三
作者：郊廟朝會歌辭
朝代：宋

太任媚姜，塗山翼禹。
慈祥曼衍，鴻儀迭舉。
寶章奕奕，祲宮俁俁。
帝用將之，于彼宮所。
慶元二年恭上太皇太后皇太后太上皇帝太上皇后尊號二十四首·其九
作者：郊廟朝會歌辭
朝代：宋

縟儀既登，寶冊既膺。
喜洽祥流，雲烝川增。
天子萬年，鳴玉慈庭。
惠我無疆，詵詵繩繩。
慶元二年恭上太皇太后皇太后太上皇帝太上皇后尊號二十四首·其二
作者：郊廟朝會歌辭
朝代：宋

祖后重壽，親闈並崇。
駢慶聯休，申景鋪鴻。
疊璧交輝，多儀煥叢。
億萬斯年，福祿攸同。
慶元二年恭上太皇太后皇太后太上皇帝太上皇后尊號二十四首·其二〇
作者：郊廟朝會歌辭
朝代：宋

天地清寧，日月華光。
歸尊慈極，嵩呼未央。
慶函百嘉，壽躋八荒。
上皇萬歲，俾熾俾昌。
慶元二年恭上太皇太后皇太后太上皇帝太上皇后尊號二十四首·其二一
作者：郊廟朝會歌辭
朝代：宋

晨趨慈幄，佳氣鬰蔥。
受帝之祉，配天其崇。
璧華金精，禮敷樂充。
天子是若，懽聲融融。
慶元二年恭上太皇太后皇太后太上皇帝太上皇后尊號二十四首·其二三
作者：郊廟朝會歌辭
朝代：宋

黼黻其文，金玉其相。
永壽於萬，合德無疆。
福緒祥源，厥後克昌。
天維格斯，祚我聖皇。
慶元二年恭上太皇太后皇太后太上皇帝太上皇后尊號二十四首·其二二
作者：郊廟朝會歌辭
朝代：宋

文物流彩，鑾輅靖陳。
龜瑞薦祉，坤儀效珍。
比皇之壽，翼帝以仁。
和氣致祥，與物爲春。
慶元二年恭上太皇太后皇太后太上皇帝太上皇后尊號二十四首·其二四
作者：郊廟朝會歌辭
朝代：宋

榮懷之慶，莫盛於斯。
三宮四冊，五葉一時。
德阜而豐，福大而滋。
子子孫孫，于時保之。
慶元二年恭上太皇太后皇太后太上皇帝太上皇后尊號二十四首·其五
作者：郊廟朝會歌辭
朝代：宋

純佑我宋，母儀四朝。
擁翼孫謀，如虞承堯。
仁覃函夏，喜浮慶霄。
福祿萬年，金玉孔昭。
慶元二年恭上太皇太后皇太后太上皇帝太上皇后尊號二十四首·其八
作者：郊廟朝會歌辭
朝代：宋

徽光宣華，仁聲流文。
曠儀合沓，泰和絪緼。
慈顔有喜，祚我聖君。
珠宮含飴，坐閲來雲。
慶元二年恭上太皇太后皇太后太上皇帝太上皇后尊號二十四首·其六
作者：郊廟朝會歌辭
朝代：宋

神人和懌，天日淑清。
王母來燕，必壽而名。
琨庭璈音，五雲佩聲。
勉勉我皇，遹昭厥成。
慶元二年恭上太皇太后皇太后太上皇帝太上皇后尊號二十四首·其四
作者：郊廟朝會歌辭
朝代：宋

東朝層邃，端闈靖深。
列仗節鑾，鏤玉繩金。
來奉來崇，載祗載欽。
曾孫之慶，世世徽音。
慶元二年皇后冊寶十三首·其一
作者：郊廟朝會歌辭
朝代：宋

乾健坤順，群生首資。
日常月升，四時叶熙。
帝嗣天歷，后崇母儀。
黼黻承暉，王化是基。
慶元二年皇后冊寶十三首·其一〇
作者：郊廟朝會歌辭
朝代：宋

天子九嬪，王宮六寢。
有燁令儀，載秩華品。
福履綏將，節用躬儉。
矢其德音，于以來諗。
慶元二年皇后冊寶十三首·其一一
作者：郊廟朝會歌辭
朝代：宋

象服之文，鵲巢之風。
化以婦道，覲于內宮。
采蘋澗濱，采藻澗中。
夙夜在公，贊彼累功。
慶元二年皇后冊寶十三首·其一三
作者：郊廟朝會歌辭
朝代：宋

天心仁佑，坤德世昭。
灼有慈範，著于累朝。
儉以贊虞，勤以承堯。
是用則傚，共勵夙宵。
慶元二年皇后冊寶十三首·其一二
作者：郊廟朝會歌辭
朝代：宋

光佑晏寧，惠慈燕喜。
壽仁並崇，家邦均祉。
懿文交舉，壺冊嗣美。
維億萬年，愛敬惟似。
慶元二年皇后冊寶十三首·其七
作者：郊廟朝會歌辭
朝代：宋

翬珩煥采，趨節風韶。
陟降墄陛，奉將英瑶。
辟道承薰，嬪儀揚翹。
是敬是祗，德音孔昭。
慶元二年皇后冊寶十三首·其三
作者：郊廟朝會歌辭
朝代：宋

金晶麗輝，璧葉含春。
贊夏之翼，繹虞之嬪。
樂序韶亮，禮文藻新。
辟公相成，物采彬彬。
慶元二年皇后冊寶十三首·其九
作者：郊廟朝會歌辭
朝代：宋

肅肅壺彝，雍雍陰教。
險詖自防，警戒是傚。
中闈端委，列御胥告。
其思輔順，永翼帝孝。
慶元二年皇后冊寶十三首·其二
作者：郊廟朝會歌辭
朝代：宋

熛闕蟺蜎，璧門雲龍。
烈文維輔，翊奉有容。
典章煇明，彝度肅雍。
蕆時縟儀，登于璿宮。